
Rojev 

Mirina Îsmaîl Omer 
bi guman e 

Nivîskarekî Kurd îdia 
dike ku Serokê Partiya 
Yekîtiya Demokrat a 
Kurd li Sûriyê ne si- 
ruştî, lê bi îşkenceyê 
hatiye kuştin ► 2 

Kurdên Ewrûpa 
Pere tune be, 
leskerî ferz e! 

9 

Parlamena Tirkiyê ji bo 
hevwelatiyên xwe ênli 
derve Yasaya Leşkeriyê 
guhert. Ew dikarin bi 
pere xwe ji leşkeriyê 
xilas bikin. VI 

Spor 

Mîrkan kêfa 
Bochumê anî 

Fûtbolvanê Kurd ê 
tîma Bochumê, Mîrkan 
Aydin, di maça ligel Ar- 
minia Bielefeldê de ji 
tîma xwe re du g 
tin û bû şanaziya 
chumê. ►13 


Çand û Hu 


Mîrê Hêkar 
hêkan dişibîne hev 

Ev 18 sal in bi nîgar- 
kêşiya hêkan xwe 
îfade dike, lê giliya wê 
yekê dike ku haya 
Kurdan ji wîtune ►S 


Civata Şivan germ e 


‘Serokê CHP'ê jî 
dixwaze Şivan 
Perwer bibîne' 

Gelo Îsmaîl Omer 
hatiye kuştin? 


►Alûçî bi wêne û vi- 
deoyan piştrast dike 
ku Serokê Partiya Ye- 
kîtiya Demokrat a 
Kurd li Sûriyê hatiye 
kuştin. 

►Ji bilî dostekî Îsmaîl 
Omer, kurê wî yê 
mezin Şiyar jî ne di- 
zanî ku ew nexweşê 
dil bû. 

►Malbat Îsmaîl û en- 
damên partiya wî di- 
bêjin ku ew birîn ji 
ber guheztina wî ya 
nexweşxanê çê bûne. 


L i gor îdiayekê tê gotin ku we- 
fata Serokê Partiya Yekîtiya 
Demokrat a Kurd li Sûriyê, Îsmaîl 
Omer ne mirineke sirûştî bû lê 


kuştin bû. îdia dûrtir jî diçe û di- 
bêje ku kuştin ji ber îşkencê bû û 
laşê Îsmaîl tije şopên birînan bû 
dema ku hat veşartin. îdia ji aliyê 
nivîskar û siyasetmedarê Kurd 
Mihemed Seîd Alûçî ve hatiye 
belav kirin. Ew gotinên xwe bi 
wêne û videoyan piştrast dike, lê 
ji ber daxwazên malbatê wêne 
nehatine weşandin. 

Rêberê Partiya Yekîtî di 18'î 
Cotmeha 2010'an de wefat kiribû 
û li gor daxuyaniya partiyê ew bi 
sedema krîsa dil miribû. Mirina 
wî di nav Kurdên binxetê de bûbû 
cihê matmayînê, ji ber rehmetî îs- 
maîl xurt û tenudurst dixuya. Ji 
bilî dostekî wî, kurê wî yê mezin 
Şiyar jî ne dizanî ku ew nexweşê 
dil bû. Ji ber ku Îsmaîl xwedî ka- 
rîzma bû û mirina wî ne li bîra ti 
kesî bû, loma mirina wî xemgîni- 
yek fereh di nav Kurdên rojava de 
belav kiribû û bi dehhezaran beş- 
darî şîniya wî bûbûn. 

Alûçî di nivîsa ku di 13'ê mehê 
de di malpera Kurdistana Binxetê 
de bi erebî weşandiye dibêje ku 
şopên birînan li ser guh, gurmika 


rû, derdora zengelorê û li ser 
singê hene. Herwiha hinek xwîn 
li dora dev û guhî hebû, li ser 
piştê jî deqên reş û birînên bi de- 
rêjaya 15 sentîmetran hene. Li 
gor Alûçî dektorekî ew wêne dî- 
tine û dibêje ku ne mumkine ev 
birîn di wê rewşa ku hatiye ragi- 
hand çêbûbin. 

Egerîdia rast bin, 
dibe ku bûyer û gu- 
hertinên mezin di 
kolana kurdî û di nav 
aliyên siyasî de pêk 
bên 

îdiayên Alûçî ne biçûk dixuyin, 
lê tê zanîn ku şûştina term û ve- 
şartin û berî wê birina nexweş- 
xanê ji aliyê malbat, dost û 
hevalên partiyê çêbûne. Herwiha 
malbat û endamên partiyê dibê- 
jin ku ew birîn ji ber guheztina wî 
ya nexweşxanê peyda bûne, lê 
ligel wê jî bi van îdiayan re mal- 
bat û endamên partiyê li xwe di- 



Ismaîl Omer di 18'ê Cotmeha 2010'an de wefat kiribû 


vegirin û ji xwe dipirsin "Gelo 
mumkine ev îdia rast be?" 

îdiayên Alûçî eger rast bin, dibe 
ku bûyer û guhertinên mezin di 


de pêk bîne, nemaze gava em 
bidin berçav ku ev partî li gor 
gelek çavkaniyan bi hejmara en- 
damên xwe bi qasî hemû parti- 


kolana kurdî û di nav aliyên siyasî yên rojava bi hev re ye. 


Cûreyekî din ê sansûrê: Rojnamefiroş 


►Helbesta Qubadî 
Celîzade bû sedemê 
nefirotina du rojna- 
meyan li Hewlêrê 

►Rojnamefiroşên 
Hewlêrê biryar dane 
her rojnameyek sivi- 
katiyê bi ol û Xweda 
bike nefiroşin 


Saman Beşaretî Hewlêr 

P iştî ku dîwana helbestan a 
Qubadî Celîzade "Sotyana 
befrê bi zerzûran teje ye" ji ba- 
zarê hat kişandin, rojnameya 
Hewal ew helbesta ku bûye cihê 
nerazîbûna melayan, belav kir, 
paşî heftenameya Awêne jî ew 
weşand, lê rojnamefiroşên Hew- 
lêrê ev herdu rojname nefirotin. 

Rojnamefiroşên Hewlêrê dibê- 
jin ku wan biryar dane her roj- 
name û kovarek tiştekî berevajî 
ola îslamê belav bike û neyartiya 
Xweda û Pêxemberê îslamê bike, 
nafiroşin. Bi baweriya Aştî Şêrko 
ku yek ji navdartirîn xwediyê 
koşkên firotina rojnameyan li 
Hewlêrê ye, dubare belavkirina 
helbesta Qubadî Celîzade ji aliyê 
rojnameyên Hewal û Awêne: 


"Gurkirina hestê hevwelatiyê 
Misilman û têkdana aramiya Kur- 
distanê ye." Lê Mela Muhsin ku li 
Silêmaniyê rojnameyan difiroşe, 
dibêje karê wî tenê firotina rojna- 
meyane, lê dijî belavkirina wan 
mijarane ku ol û Xweda biçûk 
dikin: "Ma li Kurdistanê pirsgirêk 
tunene ku behsa wan bikin?" 

Edîtorê Rojnameya Hewal 
Şiwan Dawdî ji bo Rûdawê got: 
"Pirsgirêka niha girêdayî wê yekê 
ye ku Wezareta Ewqaf û Karûba- 
rên Olî ji aliyê partiyeke Îslamî - 
Bizava Îslamî- ve tê rêvebirin, ew 
jî mela û mizgeftan bo berjewen- 
diyên xwe bikar tîne: "Niha jî divê 
hikûmetê bacê bide." 

Navenda Metro bo parastina 
azadiya rojnamevananjî daxuya- 
niyek belav kir û dilgiraniya xwe 
nîşan da: "Biryardana li ser ka 
kîjan babet dijî olê ye, erk û tay- 
betmendiya dadgehane û nabe ti 
kes biryarên pêşwext bide." 

Rojnameya Awêne jî gotareke 
rojnamevan û nivîskar Mihemed 
Mukirî bo berevanîkirina hel- 
bestvan Qubadî Celîzade weşand 
û bû sedema ku ew hejmara 
Awêne li Hewlêr neyê firotin. Edî- 
torê Awêne Şiwan Mihemed got: 
"Heta niha li Kurdistanê gelek 
sansurên siyasî, yasayî û oldaran 
hebûn, niha sansureke din jî zêde 
bû ku ew jî sansura rojnamefiro- 
şan e. Li şûna ku yasayan bicih 
bikin, diçin bi gotina hinek mela- 


n yên rr 


re: t 

i mizgeftan dik 


yen mizgeîtan dikin û rojname- 
yan nafiroşin." Şiwan Mihemed 
daxwaz ji Sendîkaya Rojnameva- 
nên Kurdistanê kir helwesta xwe 
li ser vê pirsgirêkê pêşan bidin. 

Sendîkaya Rojnamevanên Kur- 
distanê nîgerane û Sekreterê 
Şaxê Hewlêrê yê Sendîkayê Azad 
Hemedemîn dibêje: "Pirtûkfiroş 
û rojnamefiroş tenê dikarin karê 


xwe yê firotinê bikin, ne ji mafê 
wane nivîskar û rojnameyan ceza 
bikin." Hemedemîn şaş dimîne ku 
rojnamefiroş rê li ber belavkirina 
rojnameyan digirin: "Ev binpêki- 
rina qanûnê ye. Rojnamefiroş ni- 
kare bibe axa û bi biryar bide 
kîjan rojnameyan difiroşe û kîja- 
nan nefiroşe, ev karê dadgehê 
ye." 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 

15’ê Sibatê li Bakurê Kurdistanê hat protestokirin 


Çalakiyên bi armanca şermezarkirina sal- 
vegera 15'ê Sibatê, roja dîlgirtina Serokê 
PKK'ê Abdullah Ocalan, li Wan, Colemêrg, 
Riha, Agirî, Bursa, Mêrsîn, Îdîr, Edene, Êlih, 
Mêrdîn, Şirnex, Mûş, Çewlîk, Dêrsîm, Amed 
û navçeyên wê çalakî hatin lidarxistin. Di 
hemû çalakiyan de 15'ê Sibatê hate şerme- 
zarkirin û gel rastî êrîşên dijwar ên polîsan 


hat. Di encama bûyeran de gelek kes birîn- 
dar bûn û 146 kes hatin binçavkirin. 

Li aliyê din Mustafa Malçok ê 17 salî 
êvara 14'ê Sibatê bi armanca şermezarki- 
rina 12. salvegera 15'ê Sibatê, li ber Çemê 
Dîcleyê, li Taxa Ferît Koşkê ya navçeya Ye- 
nîşehîrê ya Amedê bedena xwe da ber 
agir. Hate ragihandin ku li cem cenazeyê 


Malkoç, têbîniya "Tarîtiya 15'ê Sibatê be- 
denên me yên dişewitin wê ronî bike" ha- 
tiye dîtin. Malbatê roja 15 Sibatê cenazeyê 
kurê xwe ji Nexweşxaneya Dewletê ya 
Amedê wergirtin. Cenazeyê Malçok bi es- 
korta polîsan birin Gundê Suleymana yê 
navçeya Gêlê û bi merasîmekê hate defin- 
kirin. 





CHP'yî jî bi Şivan Perwer re axivîn 


Azad Dicle 


H unermendê Kurd Şivan Per- 
wer hefta borî bi hevdîtina 
xwe ya ligel Cîgirê Serokwezîrê 
Tirkiyê Bulent Arinç re bû mijara 
herî girîng di nav raya giştî ya 
Kurd de. Derbarê hevdîtina Şivan 
Perwer bi Bulent Arinç re û reaks- 
yonên alîgirên BDP, şêwirmendê 
Şivan Perwer, Amed Mardînî, ji 
Rûdawê re axivî û behsa hevdîti- 
nên Şivan ligel siyasetmedarên 
Tirk re, projeya vegera wî ya ji bo 
welat û bernameya ku wê di 15'ê 
Sibatê di TRT 6'ê de bihata weşan- 
din, kir. 

Amed Mardînî wek şêwir- 
mendê Şivan Perwer sala borî 
çûbû li Stenbol û Amedê amade- 
kariya du konseran kiribû ku 
Şivan Perwer dixwest ew konser 
bibin nîşanên vegera wî. Mardînî 
daxuyand ku piştî hevdîtina Şivan 
Perwer bi Cîgirê Serokwezîrê Tir- 
kiyê Bulent Arinç re li Kolnê, 
kampanyayeke 'gelek reş' hatiye 
lidarxistin û Şivan ji vê kampan- 
yayê gelek aciz bûye, lewma ber- 
siva xwe ya tûnd di malpera 
'youtube' de daye. Mardînî dest- 
nîşan kir ku ji ber nerazîbûnan jî 
bernameya Şivan a di TRT 6'ê de 
hatiye paşxistin. 

Şivan û Arinç di 
odeya otê ê de sê 
demjimêran axivîn 

Li gor agahiyên ku şewirmendê 
Şivan Perwer, Amed Mardînî, 
dane Rûdawê, şêwirmendên Bu- 
lent Arinç wê rojê, ber êvarê, te- 
lefonê Şivan Perwer dikin û 
dibêjin ku 'Arinç niha li Kolnê ye, 
gelo tu naxwazî pê re biaxivî?' 
Şivan jî gotiye, 'Çima nabe!' û di 
çarçoveya nezaketê de diçe wî li 
otêlê ziyaret dike. Mardîni wiha 
axivî: "Di derdora demjimer 
22:00'an de diçe otêlê û dixwaze 
biqasî 20 deqeyan rewşa wî bi- 
pirse û pê re biaxive. Lê rûniştin 
dirêj dibe û derdora 3 demjimê- 
ran herdu tenê diaxivin. Paşê Ser- 
nûserê Rojnameya Hurriyetê Enis 
Berberoglu jî tevlî wan dibe û roj- 
namevanên din tena wêneyê wan 
yê ku hatiye weşandin, dikişînin.'' 

Derbarê pirsa me ya, 'Gelo 
Şivan û Arinç di sê demjimêran 
de bi tenê çi axivîne û çima rojna- 
mevan tune bûne?' de got ku 
Şivan nexwestiyê Bulent Arinç di 
raya giştî de bixe nav tengasiyê û 
wiha dom kir: 'Arinç jê xwestiye 
ku Şivan ji bo TRT 6'ê bername- 
yan çêke. Şivan Perwer helwesta 
xwe ya Kurdewar ji Arinç re vego- 


tiye û projeya xwe ya orkestrayê 
aniye ziman.'' 

Li gor axaftina Mardînî, Şivan 
Perwer ji Bulent Arinç re daxwa- 
ziya Wezîrê Çand û Tûrîzmê Er- 
tugrul Gunay a wek, 'Bila Şivan 
Perwer û Neşet Ertaş bi hev re 
konserek lidarbixin' bibîrxistiye 
û gotiye 'ez dixwazim bi huner- 
mendên navdar ên wek Tarkan û 
Sezen Aksu re ji bo aştiyê konse- 
rên bi senfonî orkestrakî li dar 
bixim. Ger TRT an jî televizyo- 
neke din zindî biweşîne, wê gelek 
bi fêyde be.'' 

Vegera Şivan ji ro- 
jevê derket 

Mardînî sala borî, di meha He- 
zîranê de, ji bo lidarxistina kon- 
serek li Stenbolê û yek jî li Amedê 
di mehên payîza 2010'an de, çûye 
herdu bajaran û dest bi amadeka- 
riyan kiriye. Mardînî da zanîn ku 
wan nexwestiye giraniya ti parti- 
yeke siyasî di konseran de hebe, 
tenê xwestine vegera Şivan bi du 
çalakiyên mezin pîroz bikin. Mar- 
dînî destnîşan kir ku wan xwes- 
tiye girseyek mezin tevlî konsera 
Amedê bibe û ji bo vê jî wan kon- 
sera Amedê bê protokol pilan ki- 
ribûn û got, "Konsera Amedê wê 
ji her kesî re pê bere û vekiri 
bûya. Me wê mesrefên konser 
Amedê ji dahatiyên konsera Sten- 
bolê derxista.'' 


Derbarê daxuyaniyên Serokê 
BDP'ê yê bajarê Amedê Nijad 
Yaruk de ku gotibû Şivan Perwer 
wê pereyek mezin ji AKP'ê bi- 
girta, Mardînî got ku armanca 


Şivan Perwer rêE nî- 
şanê hasasiyel ’i gelê 
me da û parêierê wî 
ji nûnerên TRT 6'ê 
xwestkube. v nedi 
15'ê Sibatê de newe- 
şînin. Bername wê 
hefteyek du defte 
şûn de bê weşandin. 


Jêr: Dîmenê hevdîtina Şivan Per- 
er ligel Bulent Arinç û Enis 
Berberoglu li bajarê Kolnê 


wan ne qezenckirina pere bû û bi 
vê armancê wan bi nûnerên 
AKP'ê re ti hevdîtin çênekirine û 
ti wextê li ser pere bi ti kesî re ne- 
hatiye axaftin. 

Şêwirmendê Şivan Perwer, 
Amed Mardînî bibîrxist ku pro- 
jeya vegera Şivan a payîza 
2010'an û konserên li Stenbol û 
Amedê ji ber hinek sedeman ha- 
tiye betalkirin û niha di rojevê de 
tiştek wiha tune ye. Mardînî se- 
demên betalkirina vegera Şivan a 
bi du konseran wiha vegot: "Bira- 
derên BDP'ê dixwestin ku ev kon- 
sera Amedê bibe wek çalakiyeke 
siyasî. Dixwestin ku wek organî- 
zasyoneke wan bê lidarxistin. Ya 
herî girîng jî digotin ku Şivan 
dema ku li Amedê û Stenbolê be, 
bila di bin kontrola me de be. Me 
li hev nekir.'' 

Amed Mardînî ji Rûdawê re da- 
xuyand ku bernameya TRT 6'ê 
'Rêwî' ku wê di 15 Sibatê de hev- 
peyvîna bi Şivan Perwer re bi- 
weşanda, hatiye betalkirin. 
Mardîni da zanîn ku ev çend roj 
in ji gelek kesên naskirî û nenas, 
ji wî û ji Şivan re, telefon hatine 
kirin û gelek kesan hem di telefo- 
nan de hem jî di çapemeniyê de 
nerazîbûniyên xwe nîşan dane û 
wiha dom kir: "Şivan rêz nîşanê 
hassasiyeta gelê me da. Eger roja 
15'ê Sibatê ji bo gelê me xwediyê 
wateyek din be, em jî naxwazin 
dilê gelê xwe biêşînin û parêzerê 
Şivan ji nûnerên TRT 6'ê xwest ku 


TRT-6'ê ala Kurdistanê ya 
li pişt Şivan Perwer sansûr 
kir 

T RT 6'ê videoya Şivan Per- 
wer a ku tê de hinek sazi- 
yên Kurdan rexne kiribû, 
weşand û ala Kurdan li pişt 
Şivan Perwer sansûr kir. 

Şivan Perwer piştî bi Wezîrê 
Dewletê Bulent Arinç re li Al- 
manyayê hevdîtinek pêk anî û 
reportajek, ji bo ku di 15'ê Si- 
batê de di TRT 6'ê de bê we- 
şandin, bi rayedarên 
televizyonê re çêkir, rastî êrî- 
şên dijwar ên raya giştî ya 
Kurd hat. Li ser van rexneyan 
Perwer di vîdeoyeke ku di în- 
ternetê de weşandî de îdia kir 
ku saziyên Kurd ên wî rexne 
dikin, xiyanetê li kurdayetiyê 
dikin û hevdîtina xwe ya bi 
AKP'ê û TRT 6'ê re parast. 

TRT 6'ê roja sêşema borî ew 
dîmen weşandin lê ala Kur- 
distanê ya li pişt Şivan Perwer 
jî bi mozaîkê sansûr kir. 

bernamê bila di 15'ê Sibatê de 
neweşînin.'' Mardînî daxuyand ku 
rayedarên TRT 6'ê jî rêz nîşanê 
pêşniyaza wan dane û gotine hûn 
kengê bixwazin em ê wê demê bi- 
weşînin û wiha berdewamî kir: 
"Bername an di 22 an jî di 29'ê Si- 
batê de wê bê weşandin.'' 

CHP'yîjî bi Şivan re 
axivîn, lê BDP'yî na 

Amed Mardînî derbarê hevdîti- 
nên Şivan Perwer bi siyasetme- 
darên Tirk re jî axivî û got ku ne 
tenê parlamenterên AKP'ê bi 
Şivan re axivîn, du parlamenterên 
CHP'ê jî Şivan Perwer ziyaret ki- 
rine û pê re axivîne. Mardînî wiha 
got: “Sala borî, wek raya giştî jî di- 
zane, Wezîrê Çand û Tûrîzmê Er- 
tugrul Gunay û Parlamenterê 
Amedê yê AKP'ê Abdurrahman 
Kurt hatin Kolnê û bi Şivan Per- 
wer re hevdîtin çêkirin. Hefta 
borî jî Bulent Arinç hat. Beriya 
Arinç bi du hefteyan, du parla- 
menterên CHP'ê ku digotin em 
Kurd in û di ciwantiya xwe de bi 
stranên Şivan radiketin û radi- 
bûn, hatin li Kolnê serdana wî 
kirin. Wan kesan gotin ku dema 
Kemal Kiliçdaroglu bê Almanya, 
dixwaze serdana te bike. Her kes 
tê, tenê biraderên BDP'ê nayên pê 
re na axivin. TRT-6 tê li deriyê wî 
dixe, pê re hevpeyvîn çêdike û jê 
bername dixwaze, lê ROJ TV 
nayê.'' 

Rêvebirê NY li Asya Navîn, Wirya Qeredaxî, derbarê pirsa Kerkûkê de: 


Kerkûk: Nabe Kurd li hêviya NY bin! 





Wirya Qeredaxî kî ye? 


• Li sala 1952'an li Kifrî 
ji dayikbûye. 

• Li Holanda master 
endazyariya avakirinê 
bi dest aniye. 

• Ligel NY li Bosna, Başûrê 
Afrîqa, Srî-Lanka, 
Afganistan û çend 
welatên din kar kiriye. 


►Nûnertiya NY dix- 
waze buroya xwe ji 
Bexda veguhêze Hew- 
lere 


►Wirya Qeredaxî ne- 
karî zêde behsa Kur- 
dan ji bo Ban Kî Moon 
bike 


Ubeyd Subhî Reşaveyî 

R êvebirê Herêmî yê Netewe- 
yên Yekbûyî li Welatên Asya 
Navîn, Wirya Ehmed Qeredaxî di- 
bêje bila Kurd ji bo çareserkirina 
pirsa Kerkûkê li hêviya NY nemî- 
nin; "Ji ber NY bê piştgiriya Ame- 
rîka û Brîtanya nikare ji bo 
Kurdan tiştekî bike. Niha pirsa 
Kurd bûye pirseke siyasî û dema 
behsa Kurdan tê kirin, kes nabêje 
em arîkariya wan bikin, derman 
û xwarinê ji wan re rêkin.” 

Ev 21 sale Wirya Qeredaxî ligel 
NY kar dike û heta niha li 14 we- 
latan kar kiriye. Niha li welatên 
Asya Navîn (Kazakistan, Ozbekis- 
tan, Tacekistan, Kirgizistan Û 
Tirkmenistan) rêvebirê Herêmî 
yê NY'ê ye. Wirya Qeredaxî raye- 
darên mezin ên NY ji nêz ve nas 
dike û 37 sale li derveyî Kurdis- 
tanê jiyan dike, wî li welatê Kirgi- 
zistanê bi rêya tetefonê bersiva 
pirsên Rûdawê da. 


NY bê Amerîka û Brî- 
tanya nikare ti tiştî 
bo Kerkûkê bike 


Tê gotin ku NY biçe nava kîjan 
pirsgirêkê, wê çareserî aloz bibe. 
Qeredaxî di vê derbarê de dibêje: 
"Çareseriya pirsgirêkê ne di destê 
NY de ye. Em çareserî û rêya ça- 
reseriyê nîşan didin û welatên cî- 
hanê yên desthilatdar biryarê 
didin.” Wirya û Sêrgio Vieira de 
Mello yekemîn nûnerên NY bûn li 
îraqê piştî hilweşîna rejîma Sed- 
dam û sala 2002'an jî li Afganis- 
tanê bi hev re bûn: "Sêrgio Vieira 
de Mello ji min re got tu derbarê 
pirsa Kerkûkê de çi dibêjî? min jî 
got: 'Pirsgirêk raste û divê bê ça- 
reserkirin.' Piştre nûnerê berê yê 
sekreterê giştî yê Neteweyên Yek- 
bûyî li îraqê, De Mestora heman 
pirs ji min kir, min jî heman ber- 
siv da.” 

Herwiha Wirya Qeredaxî behsa 
wê yekê dike ku arîkarê niha yê 
NY li îraqê, kesek Poloniye û der- 
barê çareserkirina wê pirsgirêkê 
pirs jê kiriye û wî jî gotiye; "Divê 
pirsgirêka Kerkûkê bê çareserki- 
rin û nabe bê pitşguh xistin.” Lê 
wî got: "Ma tu nizanî ti tişt di 
destê me de nîne.” 

Wirya ji bo çareserkirina pirsa 


Hewlêr (Rûdaw) - Berdevka 
Lîsta îraqiye Meysûn Demelucî 
diyar kir ku nasnameya Ker- 
kûkê Îraqî ye, "wekî çawan nas- 
nameya Herêma Kurdistanê 
Îraqî ye.” Navbirî diyar kir ku 
lîsta wan bi temamî ligel bicih- 
kirina maddeya 140 a destûra 
îraqê ye û "em dixwazin mafê 
hemû aliyan bê dayîn, çi Kurd, 
Ereb yan jî Tirkmen bin.” 

Meysûn Demlucî derbarê nas- 
nameya Kerkûkê de di hevpey- 
vîna ligel Rûdawê de got: 
"Kurdistaniyan ji sala 2003'an 
ve bi xwesteka xwe Herêma 
Kurdistanê wekî beşek ji îraqê 
pejirandin. Em dibêjin nasna- 

niya nûnerên NY yên li îraqê 
heye, ew dibêje: "Piştî hilweşîna 
rejîma Seddam, Sêrgio Vieira de 
Mello yekem nûnerê NY yê li 
îraqê bû û ji bo Kurdan gelekî baş 
bû. De Mestora ji hemûyan baştir 
bû û min ew zêdetir nas dikir, 
timî digot; 'Ez Kurdek Îtalîme' 
Nûnerê niha yê NY li îraqê Ad 
Melkert ez zêde nas nakim, lê 
kesek îdariye ne siyasî. Serokê Dî- 
wana Serokatiya Herêma Kurdis- 
tanê Dr. Fûad Hisên zêdetir nêzî 
wî ye, lê arîkarê Melkert kesekî 
Poloniye, ji Kurdan hez dike û 
gelek piştgiriyê dide Kurdan.” 


Berdevka Lîsta îraqiye, Meysûn Demelucî: 

Kerkûk ne milkê me ye, ku em bidin Kurdan! 


meya Kerkûkê Îraqî ye, wekî 
çawan nasnameya Herêma Kur- 
distanê jî Îraqî ye.” Demelucî 
derbarê çarenivîsa Kerkûkê de 
jî got: "Çarenivîsa Kerkûkê di 
destê xelkê Kerkûkê de ye û 
tenê ew dikarin biryarê li ser 


bidin, lê ne kesekî din. Kerkûk 
ne milkê me ye, ku em bidin 
Kurdan, yan jî derveyî Kurdan.” 

Çarenivîsa bajarê Kerkûkê bi 
bicihkirina maddeya 140 a des- 
tûra îraqê ve hatiye girêdan. Li 
gor wê madeyê pêwîst bû heta 


dawiya 2007'an çarenivîsa Ker- 
kûk û navçeyên din ên ji Kurdis- 
tanê qutkirî - ku ji sedî 48'ê 
xaka Başûrê Kurdistanê pêktî- 
nin - bihata çareserkirin. Bicîh- 
kirina wê maddeyê di sê 
qonaxan de derbas dibe (Asayî- 
kirin, serjimêrî û referandûm) û 
heta niha tenê beşek ji qûnaxa 
yekem hatiye bicihkirin. 

Berdevka Lîsta îraqiye beşek 
ji sedema bicîhnekirina wê 
maddeyê vedigerîne bo "destên 
derve di nava hemû pirsên 
îraqê de.” Demelucî derbarê nê- 
zîkiya helwest û dîtinên aliyê 
Kurd û Îraqî derbarê pirsên si- 
yasî de got: "îro ji bo îraqiye 
aliyê herî nêzîk Kurd in, ji ber 
ku herdu alî derbarê sîstema 
deshilatdariya li îraqê xwedî 
yek dengî ne: ew jî sekulerbûn e 
û cûdakirina ayîn ji karên rêve- 
birina dewletê ye.” 


Kalekî Kurd ê Kerkûkî ji buroya Komîteya Cîbicîkirina Maddeya 140 a li Kerkûkê derdikeve 


Kerkûkê gihaye wê baweriyê ku; 
"Nabe Kurd li hêviya NY bin, ji ber 
NY bê Amerîka û Brîtanya nikare ti 
tişekî bike.” Herçendî Wirya paş- 
navê Qeredaxî hilgirtiye, lê dibêje: 
"Ez wekî Kerkûkiyekî bi cêbicêki- 
rina madeya 140 û vegera bo ser 
Herêma Kurdistanê gelekî keyfx- 
weşim.” Wirya Qeredaxî bi daha- 
tûya gelê Kurd gelekî keyfxweşe: 
"Niha cîhan wekî pirsekî siyasî te- 
maşeyî pirsa Kurd dike, bi vê yekê 
gelek keyfxweş dibim, dema behsa 
Kurdan tê kirin. Êdî kes nabêje bila 
em arîkariya wan bikin, derman û 
xwarinê ji wan re rêkin.” 


NY dixwaze buroya xwe ji 
Bexda bîne Hewlêr 


Rêvebirê Herêmayetî yê NY li 
Asya Navîn mînaka wê yekê disel- 
mîne ku Kurd li îraqê fakterê ra- 
girtina rewşa ewlehiyê ne û 
dibêje: "Berî meh û nîvan, nûnerê 
NY li îraqê daxwazek fermî ji bo 
veguhestina buroya NY ji Bexda 
bo Hewlêrê pêşkêşî sekreterê 
giştî yê NY kiriye û di qûnaxa lê- 
kolînkirinê de ye. Herçendî zore 
Hikûmeta îraqê bi daxwazek bi vî 
awayî razî bibe.” 


Li ofîsa Qeredaxî li kêleka ala 
Kurdistanê, diyariyek a NY hatiye 
danîn. Derbarê wê diyariyê de di- 
bêje: "Sekreterê Giştî yê NY Ban 
Kî Moon ew diyarî daye min, 
dema ez piştî hilweşîna rejîma 
Talîban li Afganîstanê bûm, Ban 
Kî Moon hat serdana wê derê û 
min jêre got, ez Kurdê îraqê me. 
Wî jî di bersivê de got: "Ez Kur- 
dan baş nas dikim.” Lê ji ber ku 
ew şandekî fermî bûn û gelek kes 
ligel wan bûn, min nekarî gelek 
behsa Kurdan bikim û me zêdetir 
behsa pirsên mirovayetî kir.” 

Wirya Qeredaxî têkilî ligel pira- 


Lîsta îraqiye sozek din nedabû? 


L îsta îraqiye di hilbijarti- 
nên Adara 2009'an de li 
Kerkûk reqabet ligel lîsta 
Hevpeymaniya Kurdistanî 
dikir. Kerkûk xwediyê 12 kur- 
siyane û îraqiye jî karî 6 kur- 
siyan bi dest bîne. 

Pirsgirêka Kerkûkê 
bi Lîsta îraqiyê 
çareser dibe 


Rayedarên wê lîstê di dema 
danûstandinên ji bo pêkanîna 
Hikûmeta îraqê de timî bal 
dikişandin ser wê yekê ku 
"eger Kurd bixwazin pirsgi- 
rêka navçeyên ku pirsgirêk li 
ser heyî çareser bikin, divê ji 
bo pêkanîna hikûmetê piştgi- 
riya Lîsta îraqiye bikin, ji ber 
ku îraqiye li wan navçeyan 
xwedî girseyek mezin e.” 

Serkomar Beşar El-Essed û 
Partiya Baas bi hurmetek mezin 
tevlî şîniya M. Teleb Hilal dibin 

Mezintirîn 
nijadperestê 
Baasiyan mir 


Pêşniyarên Hilal derbarê Kurdan: 



Cinîveke rayedarên Partiya Baas li Sûriyê 


B erî çend rojan nijadperestê 
pir xerab di dîroka Baasi- 
yên Sûriye de Mihemed Teleb 
Hilal mir. Tevî ku wî bi belge û 
nivîs bang dikir ji bo tunekirina 
hebûna Kurdan li Sûriye û ji bo 
belavkirina şer û xerabiyê di 
nav Kurd û Ereban de û di nav 
Kurd û Kurdan de, lê ew di şî- 
niya wî de, di 10'î Sibatê de, bi 
hurmetek mezin ji hêla Serko- 
marê Sûriyê û Partiya desthilat- 
dar a Baas ve hat veşartin. 

Beşar El-Essed bi rengekî 
fermî Parêzgarê Deraa Feysel 
Kelsûm li şûna xwe rêkir şîniyê, 
herwiha di şîniyê de Sekreterê 
Giştî yê Arîkar ê Partiya Baas a 
Erebî ya Sosiyalîst Abdulah El- 


Ehmer, Cîgirê Wezîrê Derve 
Feysel Miqdad û hejmareke 
wezîrên kevin, amadebûn. 

Mihemed Teleb Hilal gelek 
postên bilind di rêjîma Baas de 
girtibûn weke; Balyozê Sûriyê 
li Polonya û Cîgirê Serokê Ci- 
vata Wezîran, lê qunaxa herî 
naskirî di dîroka wî de seroka- 
tiya Şaxê Ewlekariya Siyasî li 
Parêzgeha Hesekê (Cizîr) bû di 
destpêka salên 60'an de ku wî 
yekemîn lêkolîna fermî li ser 
Kurdan di dîroka Komara Sûrî 
de pêşkêş kir û tê de Mihemed 
Teleb Hilal 12 pêşniyarên ni- 
jadperest pêşkêş kirin ji bo bi- 
dawîkirina pirsgirêka kurdî bi 
rêya jiholêrakirina Kurdan. 

m * 


• Dûrxistin û belavkirina 
Kurdan li navxweya Sûriyê. 

• Bicihkirina Siyaseta 
Paşxistinê: ango dibistan û 
instîtûtên zanistî ji bo Kur- 
dan neyên avakirin. 

3- Kişandina nasnameya 
Sûrî ji Kurdan û şandina 
Kurdan bo Turkiyê. 

• Bêkarhiştina Kurdan, 
ango derfetên kar û xebatê 
ji Kurdan bên standin, ji bo 
ku bikevin rewşekê de ku, 
yek: nikaribin tevbigerin, 
du: hertim amade bin ji bo 
koçkirinê. 

• Destpêkirina propa- 
gandayeke mezin di nav 
Ereban de li dijî Kurdan, ji 
bo Ereb ji me re amade bin 
û ji bo Kurd bikevin rew- 
şeke ne sirûştî de. 

• Standina paşnavên oiî 
ji şêxên Kurdan û rêkirina 
şêxên Erebên resen bo nav 
Kurdan. 

• Kurdan berdin hevdu. 

• Bicihkirina Erebên ni- 
jadperest li herêmên Kur- 
dan ên li ser sînor. 

• Kembera bakurê Cizîrê 
bikin herêmeke leşkerî 
mîna herêma Eniyê. 

Hêzên leşkerî li wir bin û 
karê wan bichkirina Ere- 
ban û koçkirina Kurdan 
be. 

• Avakirina komelge- 
hên mezin ên niştecê- 
bûnê li bakurê Cizîrê ji 
bo Ereban. Bi mercê ku 
rûniştvanên van ko- 
melgehan çekdarên 
fêrkirî bin, mîna ko- 
melgehên Cuhûyên îs- 
raîlê li ser sînor. 

• Standina mafê 
dengdan û namze- 
diyê ji kesên ku bi 
erebî nizanin. 

• Qedexekirina da- 


yîna nasnameya Sûrî ji bo 
kesên ku dixwazin li wê he- 
rêmê bijîn, ji biiî Ereban. 

Lêkolîn di ll'î Kanûna 
1962'an de bi dawî bûye. 

Niha piştî 49 salan ji derke- 
tina van pêşniyaran hemû 
hatine bi cih anîn, herwiha 
gelek proje û yasayên komarî 
ji bo birçîkirin û mişextkirina 
Kurdan derketin e. Li gor ra- 
gihandinên dezgehên mafên 
mirov zêdeyî 400 hezar hev- 
welatiyên kurd ji herêmên 
bakurê Sûriyê mişext bûne. 

Ev rêzgirtina mezin a ku 
Serkomar Beşar El-Essad û 
Partiya Baas dane M. T. Hilal 
xuyakirin ku rêjîma Sûriyê li 
ser projeyên nijadperestî li 
dijî Kurdan berdewame û ne 
amadeye guhertin û rêfor- 
man çêke, tevî ku dîktatorên 
Ereb yeko yeko dikevin yan 
tên bidarve kirin. 


Bergê Pirtûka Mihemed T. 
Hilal a dokumentarî (Lêkolî- 
nek derbarê Parêzgeha Ci- 
zîre de) ku derbarê Kurdên 
Rojavayê Kurdistanê nivî- 
sandiye 

Lêkolerekî mezin ê navenda ewlekariya Amerîka ya nû dibeje: 

Kurdistan nîv serbixwe dibe û îran j h Idiweşe 


Wladimir Van Welgenburg 

Holenda 

R obert Kaplan ku yek ji çav- 
dêrên siyaseta derve ya 
Amerîka ye, ew bi nerînên şê- 
wirmendê berê yê Barak 
Obama û lêkolerê siyasî Pa- 
ragh Xana re hemfikir e ku di- 
bêje: "Di dahatû de û bi 
sedemê globalizmê, Kurdistan 
û Filistîn û herêmên din tên 
nav behs û meseleyan." lê nav- 
birî amaje da ku îhtimal heye 
ev herêm nîv serbixwe bimî- 
nin, lê serxwebûna tevahî 
wernegrin. Tevî vêya jî bi ba- 
weriya Kaplan îhtimaleke 
mezin heye cîhana Îslamî pro- 
jeyên demokrasiyê yên zêdetir 
lixwe bigre. Robert Kaplan ku 


li bajarê Deng Haag li Holenda 
ev gotin di semînerekê de di- 
kirin, ku tê de pirtûka wî ya nû 
Deryaya Hindî û dahatûya 
hêza Amerîka, hat nasandin. 

Ev pirtûk behsa derketina 
hêza Asya û dahatûya nakoki- 
yên hêzên mezin ên nû wek 
Hindistan û Çînê li ser kont- 
rolkirina deryaya Hindî dike. 
Kaplan ku niha mezinê lêkole- 
rane li navenda ewlekariya 
Amerîka ya nû û nivîskar e jî 
di rojnameya Atlantic a Ame- 
rîkî de, diyar dike ku cîhangîrî, 
aborî û awayê karkirina pira- 
niya cîhanê dabîn dike û di en- 
camê de jî herêmên 
paşguhxistî wek Filistîn, Oseta 
ya Başûr, Kurdistan û yên din 
jî ewqasî pişta xwe bi paytex- 


tên welatên xwe girê nadin û 
di dawî de dikarin rasterast 
têkiliyên xwe bi cîhanê re çê- 
bikin, wek Herêma Catalonia li 
îspanya, lê navbirî amaje dide 
ku ev nayê wateya ev herêm 
serxwebûna tevahî werbigrin. 

Di berdewamiya axaftina 
xwe de, Robert Kaplan got ku 
ew di wê baweriyê de ye ku 
aramiya van herêman zêdetir 
girêdayî dibe bi sazî û dezge- 
hên ku hikûmetên herêmî bi- 
rêve dibin û got: "Ev jî pêbend 
e bi vê yekê ku ev herêm çawa 
van sazî û dezgehan dadmezrî- 
nin. Herêmên ku li gor sîstemê 
kar dikin, bêtir aram dibin ji 
yên din û dikarin rê li ber der- 
ketina grûpên çekdar bigrin." 

Herwiha Kaplan dû re hat 


ser behsa îranê û guhertinên 
dawî yên Rojhilata Navîn û 
pêşbîniya guhertina rêjîma 
îranê kir: "Ciwanên îranê du 
caran ji ciwanên Misr û Tunusê 
bi hêrstir in, civak jî pir aloztir 
e." Li dawiyê, Robert Kaplan da 
zanîn ku ji ber lehiya xwepê- 
şandanên ku vê dawiyê navçe 
dane ber xwe, di dahatû de rê- 
jîmên Rojhilata Navîn û bakurê 
Afrîqa demokrasîtir dibin û 
hewl didin reformên aborî û 
yasayî bikin, lê Kaplan hişyarî 
da gelên vê navçeyê ku tenê ev 
kiryar nabin sedemê çêbûna 
demokrasiyeke tevahî: "Dibe 
ev bibe sedemê çêbûna 20 
salan ji nebûna aramiyê, lewra 
pir dijwar e pêşbîniya bûyeran 
bê kirin." 


Ahmet Dere 


Şoreşa Mentalîteyî 



J i mehekê vir ve, bi dîqetekê mezin, 
ez bûyerên li welatên Ereban diqe- 
wimin dişopînim. Tiştên ku li Tunis, 
Misir û niha jî li Cezayîrê diqewimin 
pir girîng in. Wisa diyar e ku di nava 
neteweyên Ereb de şoreşek bi pêş di- 
keve. Ez hêvîdar im wê ev şoreş di 
warê mentalîteyê de jî bibandor be. 
Eger di mentalîteyê de guhertin çê 
nebin, mixabin ev serhildanên girseyî 
wê tenê bibin sedemê guhertina se- 
rokdewlet û ya hikûmetan. Ev jî ni- 
kare ji pirsgirêkên heyî re bibe 
dermanekî bibandor. 

Atmosfera bûyerên ku di welatên 
Ereb de diqewimin, ji pêvajoyekê nû 
re derî vedike. Bandora wê tenê bi ne- 
teweyên Ereb re bisînor namîne, her- 
wiha ew di tevahiya cîhanê de jî tesîrê 
çêdike. Hemû sîstemên monarşîk, to- 
talîter û olîgarşîk ji van bûyeran enca- 
man derdixin. Heman bûyer ji bo 
hêzên weke Dewletên Yekbûyî yên 
Amerîkayê, Yekîtiya Ewrûpayê, Rûsya, 
Çîn û hwd. jî rêya guhertin û veguher- 
tinê diyar dike. Di demên pêş de wê 
bandora vê pêvajoyê baştir bê dîtin. 

Herêma ku ji vê pêvajoyê zêdetir 
wê encaman derxîne, Rojhilata Navîn 
e. Welatên ku demokrasiyê kêm dijîn 
û xwediyê sîstemên paşvemayîn in, 
mixabin, yên vê herêmê ne. Di rêza 
yekem de, Tirkiye, îraq, Sûriye û her- 
wiha îran (bi taybetî, welatên dagir- 
ker ên Kurdistanê) hene. Ji destpêka 
Sibatê vir ve, li Sûriyê û îranê de jî hin 
lebat hene, wê di demên pêş de gurtir 
bibin, lê mixabin, qasê ku tê xûyan, ra- 
yedarên Dewleta Tirk naxwazin ji vê 
pêvajoyê para xwe bigirin. 

Ji gelên ku divê ji nêz ve van bûye- 
ran bişopînin, yek jî gelê Kurd e. Ji 
derveyê Herêma Başûrê Kurdistanê, 
vê gavê gelê me li ser axa welat ne 
xwedî otorîte ye, lê ev nayê wateya ku 
ev bûyer li ser Kurdan bandorê çêna- 
kin. Di berbanga şaristaniyeke nû de, 
divê Kurd jî di xwe de şoreşeke men- 
talîteyî pêk bînin. Mentalîteya heyî, ya 
Kurdan, bi taybetî ya ku di nava Kur- 
dên Başûr û Bakur de bibandor e, ni- 
kare neteweya me berbi dahatûyeke 
demokratîk bibe. Ligel ku derfetên 
desthilatdariyeke bihêz di destê 
hêzên Kurd de tine, dîsa jî bêhna to- 
talîtarîzmê ji rêbaza rêvebiriya Kur- 
dên van du herêman tê. 

Di encamê de ez dixwazim vê bêjim: 
eger guhertineke rast û demokratîk di 
mentalîteya hemû hêzên Kurd de pêk 
neyê, mixabin wê qedera gelê me ji ya 
gelên Tunus û Misirê cudatir nebe. 
Lewre divê hemû Kurd van bûyerên ku 
diqewimin baş bişopînin, ji wan hêz 
bigirin û encam derxînin. 

Almanya nahêle Armanc 
xwendina xwe bidomîne 


►Armanc Egîd Nêr- 
weyî dixwaze xwan- 
dina xwe bidomîne û 
vegere Kurdistanê 
bibe parlamenter. 

►"Nûnerê PDK’ê soz 
da piştgiriya me bike, 
lê heta îro ti dengek jê 
nehat." 

►"Hikûmeta Herêma 
Kurdistanê tevlîhev e 
û sîstema xwendinê li 
welat di astek ne baş 
de ye." 


Koln (Rûdaw) - Armanc Egîd 
(29) li Başûrê Kurdistanê bajarê 
Amediyê ji dayik bûye, piştî En- 
falan tevî malbata xwe çûne Ba- 
kûrê Kurdistanê û di serhildana 
sala 1991'an vegeriyane Başûr û 
ji 18'î Sibata 2002'an jî li Al- 
manya herêma Koln dimîne. Ar- 
manc dema gihişt Almanya li 
navçeya Gummersbach hat bicih 
kirin û êdî di hemû çalakiyan de 
beşdar dibû, lê wî bi sporê dest- 
pêkir û di sala 2003'an de ligel 
çend xortên din tîma fûtbolê ya 
bi navê Roj Spor ava kirin ku heta 
sala 2007'an dom kir. 

"Min yekem tîma Kurdên 
Başûr li Almanyayê ava- 
kir" 

Di 14'î Adara 2007'an de tîma FC 
Zagros 07 li bajarê Koln damez- 
rand, Armanc ji bo Rûdawê got: 


“Ev yekemîn tîma sporê ya Kur- 
dên Başûrê Kurdistanê bû li Al- 
manyayê.'' FC Zagros 07 di 
heftiyê de 2 rojan rahênan diki- 
rin: ''Hertim bêtirî 18 lîstikvanan 
amade dibûn, em gelekî bi coş 
bûn, lê bê xwedî û sponsor bûn.'' 

Armanc Egîd dibêje ku nûnerê 
PDK'ê Serhed Xeforî soz da ku 
piştgiriya wan bike, “Lê heta îro 
jî ti dengek jê nehat.'' Armanc 
Egîd ê serokê FC Zagros 07 di- 
bêje wan di mehê de 2 lîstik diki- 
rin, ''Pereyên av, stadyûm, paqijî 
û her tiştê pêwîst ji berîka min 
bû.'' Piştî 2 salan tîma Armanc 
îflas kir û “Hinek lîstikvan niha bi 
SV Botan 1988 re dilîzin û hinek 
jî karên din dikin.'' Lê Armanc 
dest ji sporê berneda, ew niha di 
nava tîma almanî FC Windhagen 
1923 de berpirsê darayî ye û lîs- 
tikvanê hêla parastinê ye jî. Ji bilî 
vê jî ev saleke Armanc hakimiya 
fûtbolê dike: "Ji wê jî xerciyek ji 
min re tê, herwiha 4 demjimêran 
li resturantekê kar dikim û carna 
jî ligel hevwelatiyên Kurd ji bo 
tercûmaniyê diçim rêvebiriyên 
Alman û dirav digirim.'' 

Ji derveyî werzişê Armanc tevlî 
çalakiyên curbicur ên aliyên cuda 
yên Kurdan jî dibe. Armanc di- 
bêje ku bi dirêjiya 9 salan wî arî- 
karî daye Komeleya Çand û Spora 
Kurdî li navçeya Gummersbach û 
“Niha jî me kurseke fêrbûna sazê 
vekiriye.'' Ew dibêje ku wan di 
sala 2005'an de “Senterî Kulturî 
Kurdî li Koln'' damezrandin û 
niha berpirsê beşa Ragihandin û 
Rêvebirina Karûbarên Ciwana ye 
di wî senterî de “di gelek xwepê- 
şandan û çalakiyên hemû parçên 
Kurdistanî de beşdar dibim''. 
Niha sentera wan şahiya Newroz 
û sersala Kurdî amade dike ku 
wê di 27'ê Adara 2011'an li Koln 


bê sazkirin: ''Berî demekê jî 
Grûpa Muzîka Resen a Hewlêrê 
hatibû Almanya û me di 26'ê Mij- 
dara 2010'an de li Kolnê konsêr- 
tek ji wan re saz kir.'' 

"Armanc ne Kurd e, lêTirk 
yan jî Farise" 

Armanc Egîd gelekî ji herêma 
xwe hez dike û dixwaze hertim 
paşnavê eşîra wî (Nêrweyî) bi 
navê wî ve hebe. Nêrweyî li Al- 
manyayê heta asta Realschu- 
labshluss xwendiye, lê ev saleke 
ji mecbûrî dest ji xwendinê ber- 
daye: “Saziyên peywendîdar dax- 
waza kar ji min dikin û ez 
xwendinê dixwazim, lê ji ber ku 
mafê min ê rûniştinê tune, ez ni- 
karim xwendina xwe bidomî- 
nim.'' Armanc diyar kir ku 
Balyozxaneya îraqê ya li Berlîn ji 
daîreya biyaniyan re gotibû ku 
Armanc ne Kurd e, lê Tirk yan jî 
Faris e, “Ji ber ku ez bi kurdiyeke 
paqij bi wan re axivîm, loma wisa 
gotin û Almanya jî 13 mehan mo- 
çeyê min qut kir.'' 

Ji bilî xwendinê Armanc E. 
Nêrweyî karê nivîsê jî dike: “Min 
di sala 1999'an de pirtûkeke 
navên kur û keçan bi Kurdî li 
Hewlêrê çapkiriye û 36 helbes- 
tên min jî hene.'' Nêrweyî mal- 
pera peshmerge.net damez- 
randiye û niha sernivîserê wê 
ye, herwiha “Ez endamê redak- 
siyona malpera kurdportal.net 
im û ji bo gelek rojname û mal- 
peran dinivsînim." Armanc dix- 
west li studyoya Kurdistan TV a 
li Almanya programeke siyasî 
pêşkêş bike, “Lê wasteyê min 
tune bû (Waste: Kesekî nas yan 
kesek ku bertîlekî bide karbidet- 
san ku kesekî li cihekî bidin xe- 
bitandin).'' Ew niha dixwaze di 


Armanc Egîd Nêrweyî berpirsê darayî yê tîma almanî FC Windhagen e 


KURD-1 de kar bike. 

Armanc Nêrweyî herwiha karê 
siyasî jî dike û dibêje ku ew kad- 
royê PDK'ê ye: “Ez li ser navê 
PDK'ê beşdarî çalakiyan dibim û 
peyvan pêşkêş dikim û ez yeke- 
mîn endamê KDP'ê bûm ku ligel 
bêtirî 10 saziyên kurdî yên parti- 
yên din ên Kurdistanî li Koln ci- 
viyam.'' Armanc dibêje ji ber ku 
pasaporta wî nîne, nahêlin ew 
bibe berpirsê KDP'ê yê Koln, 
“Tevî ku giraniya karê wan li ser 
milê min bû.'' 

Armanc dixwaze saziyeke 
ragihandinê ava bike 

Armanc Egîd Nêrweyî îsal ke- 
çeke Kurd xwestiye û dixwaze 
çend mehên din şahiya xwe bike. 


Ew bi hêvî ye ku îsal mafê rûniş- 
tinê li Almanyayê wergire. 

Armanc dixwaze vegere Kur- 
distanê û “dixwazim bibim En- 
damê Parlamentoya Kurdistanê 
û reformekê peyda bikim.'' Ew di- 
bêje ku hevalên wî gehiştine 
astên bilind di parlamento û 
desthilatê de, “Herwiha di serkir- 
dayetiya KDP'ê de jî 3 hevalên 
min hene.'' Niha Amanc dixwaze 
ezmûna Almanya bibe welat, “Hi- 
kûmeta Herêma Kurdistanê tev- 
lîhev e û sîstema xwendinê li 
welat di astek ne baş de ye, her- 
wiha dixwazim Saziyeke Ragi- 
handinê ya serbixwe avabikim.'' 
Armanc Egîd Nêrweyî dibêje ku 
ji bilî zimanê dayîkê Kurdî ew zi- 
manên almanî, tirkî, erebî, farisî 
û înglîzî jî dizane. 


Kurdek li ser qeçaxçîtiya çixareyan hat girtin 


Li gor zanyari- 
yên polîsan, bi 
hezaran pakêtên 
çixareyan di oîo- 
mobîla Dana de 
bûn û li ser pa- 
kêtan jî ti moh- 
rek a hatina nav 
xaka Brîtanya 
nebû. 


Brîtanya (Rûdaw) - Polîsên ba- 
jarê Hadersfîld a Brîtanya, ji ber 
ku bi awayek çixareyên qeçax 
aniye Birîtanya û piştre bi ne ya- 
sayî firotiye, penaberek Kurd 
girtin. 

Li gor raporeke rojnameya 
Huddersfield Examiner a Brî- 
tanî, piştî hejmareke zêde ya pa- 
kêtên çixareyên qeçax di nava 
otomobîl û mala Kurd ê ji Başûrê 
Kurdistanê, Dana Ehmed (22) 
de tên dîtin, ji aliyê polîsên wî 
bajarî ve ew hat girtin. 

Piştre dadgeha wî bajarî bir- 
yar girt ku ceza bide Dana 
Ehmed; ceza 60 saetan bê be- 
ramber kar û 5 hezar Paond 


pere pêk tê, lê dadgehê piştre ji 
ber ku navbirî wê bê pere bi- 
mîne û nikare wî pereyî bide, 
biryar girt ku cezayê pere jê nes- 
tîne. 

Dana Ehmed cara yekem bi 
rêya kameraya mobes a otomo- 
bîlan eşkere bû. Piştî kamera 
Dana nîşan dide ku çawa bi awa- 
yek kom çixareyên Gauloises 
xistiye nava otomobîlê û ji bo fi- 
rotina çixareyên xwe dikan bi 
dikan geriyaye. 

Li gor gotina berpirsên polî- 
san, bi hezaran pakêtên çixare- 
yan di otomobîla wî de bûn û li 
ser pakêtan jî ti mohrek a hatina 
nav xaka Brîtanya nebû. 


9 sal in mijûlî çalakiyên spor, huner û polîtikayê ye 

An 15 hezar Euro, an 15 meh leşkerî! 


wwxwwww 

0,0 



►Ji bo hevwelatiyên 
Tirkiyê ên li derve 
dijîn Yasaya Leşkeriyê 
hat guhertin. 

►Kesên ku naxwazin 
leşkeriyê bikin divê 
15 Euro pere bidin. 


Mehmet Sebatli Dortmund 

Ti bo hevwelatiyên Tirkiyê yên 
I zilam ku li derveyî welat dijîn, 
ai serê meha Sibatê de di Yasaya 
Leşkeriyê de guhartinên nû 
hatin kirin. Li gor guhertina nû 
kesên ku 10 hezar Euro bidin 
divê perwerdeya bingehîn a leş- 


keriyê jî bicîhbînin û kesên ku 15 
hezar Euro bidin jî, bêyî ku per- 
werdeya bingehîn bikin, wê wek 
ku leşkeriya xwe kiribin, bên he- 
sibandin.. 

Di 2'ê Sibata 2011'an de Ya- 
saya Leşkeriyê ku ji mêj de dihat 
çaverêkirin ku bê guhertin, di 
Parlamentoya Tirkiyê de hat guf- 
tûgokirin û tê de guhertinên nû 
hatin çêkirin. Yasa di 8'ê Sibatê 
de di Rojnameya Fermî de jî hat 
weşandin û kete pratîkê. Li gor 
yasaya nû kesên ku hîn hevwela- 
tiyê Tirkiyê ne û ji çi sedemê 
dibe bila bibe, heta niha neçûbin 
leşkeriyê nekiribin, eger 10 
hezar Euro bidin wê tenê per- 
werdeya bingehîn bikin û ji vê 
barê xilas bibin. Yasaya nû rewşa 
kesên ku temenê wan li jorî 
45'an e û heta niha leşkeriyê ne- 
kiribin jî zelal dike û ji wan 15 


hezar Euro dixwaze. Eger ew kes 
vê pereyê nedin wê mecbûr bi- 
mînin 15 meh leşkeriyê bikin an 
jî wê ti carî nikaribin vegerin Tir- 
kiyê. 

Kesên temenê wan binî 
45'an be mecbûr in sê 
hefte perwerde bi- 
bînin 

Yasaya nû ya leş- 
keriyê bi deh heza- 
ran hevwelatiyên 
Tirkiyê ku li 
derveyê welat 
dijîn û ne 
dixwazin 
herin leşkeriyê 
bikin û ne jî di- 
karin an jî dix- 
wazin pere 
bidin, eleqe- 
dar dike. Di 
nava van 
kesan de bi hezaran Kurd hene. 
Kesên ku temenê wan di binî 
45'an de be divê 10 hezar Euro 
pere bidin û herin Tirkiyê sê hef- 
teyan perwerdeya leşkeriyê ya 
bingehîn pêkbînin. Ev yasa ji berê 
de didomiya, lê di guftûgoyên 
2'yê Sibatê de ji bo pirsgirêka 
mêrên temenê wan li jorî 45'an e, 
guhertineke nû tîne. Ev kes ne 
hewce ye herin sê hefteya per- 
werdeya leşkeriyê bikin, dema ku 
serî li konsolxaneyên Tirk bidin û 
15 hezar Euro pereyê pêşîn bidin. 
Ev kes eger ne 15 hezar lê 10 
hezar pere bidin, wê gavê mecbûr 
dimînin ku weke zilamên ciwan 
ên din 21 roj herin perwerdeya 
bingehîn bibînin. 

Kesên ku ji hevwelatiya Tirkiye 
bi xwesteka xwe derketibin an jî 
hatibin derxistin jî eger hevwela- 
tiya Tirkiyê dîsa bixwazin, wê 
demê divê ew jî 10 hezar pere 
bidin û 21 roj leşkeriyê bikin. 


"Dikim nakim min ji hev- 
welatiyê dernaxin" 

Hasîp Şenol Kurdekî ji Amedê 
ye û ji sala 1991'an ve li Almanya, 
li bajarê Stuttgartê dijî. Ew ji ber 
pirsgirêkên siyasî hatiye Al- 
manya, îltica kiriye û di sala 
2002'an de bi jineke Tirk re zewi- 
ciye. Di vê navberê de ji bo karibe 
here welat îlticaya xwe paşve di- 
kişîne û diçe ji konsolxaneya Tir- 
kiyê ya Stuttgartê pasaporta Tirk 
dîstîne. Hasîp Şenol niha 40 salî 
ye û ev sê sal in ku konsolxaneya 
Stuttgartê zexta lê dike da ku bir- 
yar bide an here leşkeriyê bike, 
an jî pere bide. Ew êdî nikare 
here welat û eger wiha dom bike 
wê nikaribe ji Almanya jî derkeve. 
Şenol dibêje ew di navbera du 
biryaran de maye: "Ne ew qas pe- 
reyê min heye ku ez bidim wan, û 
ne jî ez dixwazim herim leşkeriyê 
bikim. Lê pasaporta min dirêj 
nakin û nahêlin ku ez ji hevwela- 
tiya Tirkiye derkevim û bibim 
hevwelatiyê Almanya. Ez nikarim 
ti sûd ji guhertina nû bigirim." 

Ligel KurdanTirkjî 
dudil mane 

"Ev bû 30 sal ku ez li Almanya 
dijîm û ev 14 sal in ez nikarim 
herim Tirkiyê." Ev gotin ên mi- 


rovekî Tirk ê 47 salî ye. Navê wî 
M. K’ye. Ew di sala 1980’an de li 
ser daxwaziya bavê xwe ji bajarê 
Zonguldakê hatiye Almanya û 
heta niha li bajarê Dortmundê 
dijî. Dema ku temenê wî dibe 20 
sal, jiber ku hevwelatiyê Tirkiyê 
ye, ji aliyê konsolxaneya Tirk ve 
daxwaz jê tê kirin ku here Tir- 
kiyê leşkeriyê bike. "Wê demê 
leşkerî 18 meh bû û ne min ne jî 
malbata min pilan dikir ku em 
bibin hevwelatiyê Almanya." Lê 
ew leşkeriyê paşve dixe. Her sal 
ji bo dirêjkirina dema pasaportê 
çiqas diçe konsolxaneya Essenê 
jê dipirsin ka wê kengê here leş- 
keriyê bike. Ew jî jiber ku kar di- 
tiye û naxwaze karê xwe winda 
bike, her sal leşkeriyê paşve 
dixe. "Heta ku carek ji min re 
gotin an tê herî leşkeriyê bikî, an 
jî em êdî pasaporta te dirêj 
nakin." M.K. destnîşan dike ku 
eger pereyê wî hebûya ew razî 
bu ku here demeke kin leşkeriyê 
bike û wekî din pere bide. Di 
sala 1996’an de konsolxaneya 
Tirkiyê ya li bajarê Essenê pasa- 
porta wî dirêj nake. "Ji ew roj û 
şûn de ez nikarim ji Almanya 
derkevim ti cihekî din. Ne min ji 
hevwelatiyê derdixin û ne jî ez 
dikarim bibim hevwelatiyê Al- 
manya. Niha jî ez nikarim vê pe- 
reyê bidim û ez nizanim ka çi 
bikim." 


Guhertina hevwelatiyê û hevwelatiya cod 

K esên ku li welatekî Ewrûpa îltîca kiribin û 8 sal li vî welatî 
jiyan kiribin, bêyî pirsgirêkan dikarin ji hevwelatiya Tirkiyê 
derkevin û hevwelatiya wî welatê Ewrûpî werbigrin. Lê bi şerta 
ku ev kes ji bo ewlekariya Tirkiyê ne xeter bin! Kesên ku di 
heman demê de xwediyê du pasaportan be, ango hem hevwela- 
tiyê Tirkiyê be û hem jî hevwelatiyê weletakî Ewrûpa be, divê 
ew kes an ji Tirkiyê re leşkerî bike, an jî di şûna wê de pere bide. 


Di 50 saliya Amnesty Înternatîonal de li Berlînê 


Mehdî Zana behsa îşkenceya zîndana Amedê kir 


Alan Ken Berlîn 

M ehdî Zana ji bo mebesta 50 
saliya Amnesty Înternatîo- 
nal li Berlînê tevlî semînerekê 
bû. Zana behsa êş û jana Kurdan 
û tiştên li zîndana Amedê hatine 
serê wî û hevalên wî, kir. Zana di 
axaftina xwe de dem dem ew 
rojan bi bîr anîn û hêsir ji çavên 
wî dihatin. 

Semînera ji bo mebesta 50 sa- 
liya Amnesty Înternatîonal li 
Kreuzberg hefta borî roja pênc- 
şemê hat li darxistin. Ji bilî 
Mehdî Zana xebatkarên saziyê û 
siyasetmedarên Kurd û Alman jî 
tevlî bûn. Semîner heta derengî 
êvarî berdewam kir. 


'Ew xortan ji bo me jiyana xwe 
ji destdan' 

Mehdî Zana li vir axivî û behsa 
rojên xwe yên li zîndana Amedê 
kir. Zana gava behsa wan rojan 
dikir dem dem di çavên wî de 
hêsir hatin û di salonê de at- 
mosferek bi hest û xemgînî 
çêkir. Zana axaftina xwe wiha 
berdewam kir: “Ez bawerim ku 
di cîhanê de ez yekemîn im ku 
min dibistan nexwand û bûm 
serokê şaredariyê. Ev tişt ji hez- 
kirina gel çêbû. Ji bo viya jî ez di 
12'ê îlonê de jî ketim zîndanê. Ji 
xwe tiştên li hemberî me di zîn- 
danê de bi kar anîn jî ji bo van 
bû. îro di ser wan rojan de 30 
sal derbas bûye dîsa jî ew îş- 


kence û lêdanan ti carî ji bîra 
mirov naçe. Li dijî mirovatiyê 
her tiştên dikirin. Pîsî bi me 
didan xwarin, em di nav mişkan 
de bi cîh dikirin. 30-40 kes 
bihev re dikirin hucreyên biçûk. 
Jiyanek wek dojeh bû. Ti xebera 
kesî jî me tune bû.” 

Mehdî Zana got, “Di wê demê 
de hemû kes di zîndanê de dîl 
hatibû girtin, lê ew xortên di rê- 
bertiya Mezlum Dogan de xwe 
şewitandin û ketin birçîbûna 
mirinê, îşkenceya Esad Oktay û 
zilma dewleta Tirk bi dawî anîn. 
Ew berxwedanek 
mezin û bi hêz bû, ji 
bo ku di zîndanê de îş- 
kence bê sekinandin 
wan xortên ciwan ji- 


yana xwe ji dest dan.“ Zana axaf- 
tina xwe wiha bi dawî anî: 
“Dewleta Tirk îro jî xwediya 
eynî polîtikayê ye, li nava zînda- 
nan û li derve jî li dijî Kurdan 
polîtikayên qirêj tê meşandin, lê 
Kurd ne Kurdên berê ne. Li hem- 
berî wan dikare xwe biparêze.“ 
Piştî axaftina Mehdî Zana, se- 
mîner bi axaftina 
kesên din berde- 


wam kir. 

Li gor Mîrê Hêkan 'Hêk’ sembola jiyanê ye, 
ji wê hêka biçûk a spî, zindî çawa çêbûn, 
hertim bala wî kişandiye. Ew her Kurdekî 
mirî, winda an jî berxwedanvan dişibîne 
hêkê û dibêje: "Ez her hêkeke şikestî, par- 
çebûyî, an jî dorpêçkirî dişibînim bûyerên 
ku li Kurdistanê rû dane." 


E w li nîşanekê digeriya ku pê 
hunera xwe ava bike. Tiştê 
hat bîra wî mirîşkên di zarokatiya 
wî de û hêk bûn. Nigarkêşiya wî 
zayîneke nû bi navê Mîrê Hêkan 
daye wî, dema me pê re ev hev- 
peyvîn çêkir got, „Tenê Mîrê 
Hêkan heye, tiştên din ji bo min 
bê wate ne.“ 

Rûdaw: Mîrê Hêkan dixwaze 
çawa bê nasandin? 

Mîrê Hêkan: Tenê Mîrê Hêkan 
heye, ew kesê din ku di min de 
navekî din lê heye ew ne Mîrê 
Hêkan e. Ev nav jî Celîlê Celîl be- 
riya 18 salan li min kir. 

Mîrê Hêkan Kurdekî çawa ye? 

Welatperwer e, ez 30 salin li 
Ewrûpa me, min bingeha xwe ya 
Kurdewariî wenda nekir, ew bin- 
geha min e. 

Di hunera te de herî zêde hêk, 
têlên rêsayî û gule balê dik- 
şîne, Çima? 

Hêk nîşana jiyanê ye, tu, ez û 
em hemû ji hêkan hatine. Têlên 
rêsayî, tê wateya veqetandinê, 
qedexekirinê, êş, sînor û birînki- 
rinê. Gule jî, bingeha wê kuştin, 
zor û rûxandine. 

Çima hêk bûye nasnameya hu- 
nera te? 

Ez ji sala 1988'an û pê ve mijû- 


karê mirov cûda be. Ger tu çûyî 
bazar û te xwest tiştekî bifroşî, 
divê ji tiştê tu difroşî li cem kesê 
din tune be. Ez jî li nîşanekê dige- 
riyam ku ez pê hunera xwe ava 
bikim. Tiştê hat bîra min ez dema 
zarok bûm diçûm pînika mirîş- 
kên me û min hêk ji diya xwe re 
daniya. Dema min li felsefa hêkê 
nerî; hêk beriya pêxember îsa di 
ola Êzîdiyan de nîşana jiyanê ye. 
Ev nîşan heta niha jî di nav Êzîdi- 
yan de dimeşe. Destpêka buharê 
hêkan dikin nav qaşikê pîvazan 
dikelînin, bi reng dikin û didin za- 
rokan. Ev ji pîroziya wê hêkê 
nîşan dike. 

Şêweyê nîgarkêşiya te çi ye û 
tu kîjan nîgarkêşan mînak 
digrî? 

Şêwaza Mîrê Hêkan di navbera 
gewde û wateyê de cihe xwe 
digre. Ez tenê guhdarî hest û ne- 
rînên xwe dikim û bi alavên xwe 
diafirînim û ti nigarkêşan mînak 
nagrim. 

Tabloya te ya destpêkê kîjane û 
bi giştî te çend tablo çêkirine? 

Mixabin tabloya destpêke şikest, 
lê di nava 30 salî de min 114 tablo 
çêkirin, lê ji vegera peşengeyekê 
qezayek çêbû û 20 tablo şikestin. 

Tu tabloyên xwe difroşî? 

Na.. Ez wan diparêzim û dixwa- 


hêlim. Li gor min ger huner bê fi- 
rotin qîmeta wê dikeve, erzan 
dibe. 

Bawer dikî wê tabloyên te bên 
parastin? 

Ger ez bimrim yan zarokên 
min yan jî Alman wê xwedî lê 
derkevin, lê ger mûzeyek li Kur- 
distanê bê vekirin ez ê bi dilx- 
weşî hemû tabloyan bibexşînim. 
Lewma ez dixwazim ji 4 parçê 
Kurdistanê û taybetî ji perçê 
azad re bangawaziyeke bikim; 
Bila xwedî li huner û hunermen- 
dan derkevin. Azadî, nasnameya 
netewî bê huner nabe. 

Tu hunera xwe ji Kurd û Ewrûpi- 
yan re jî pêşkeş dikî, ji herdu ali- 
yan eleqeyeke çawa dibînî? 

Kurd ên dîlan û guhdarkirinê 
ne, hunera ku ez dikim mixabin 
tenê kesên rewşenbîr eleqê nîşan 
didin, lê ev jî bes e û baş e. Dema 
Ewrûpî li tabloyan dinêrin qîme- 
teke din didinê, ji ber ku binge- 
heke wan a dîrokî heye û bi sed 
salane hunera nîgarkeşiyê nasdi- 
kin, lê Kurdan ji zilm, zehmetî, 
têlên rasayî û mirinê zêdetir tiş- 
tek nasnekirine. 

Ev nêzîkatî bandorek çawa li ser 
te dike? 

Bandoreke baş çê dike. Ban- 
dora herduyan di tabloyê min de 
heye. Mînak di tabloyekê de mijar 
û babet Kurdî ye lê zimanê nîşan- 
danê Ewrûpî ye. Ziman çav e. 

Tu bi hunera xwe diçî nav civa- 
kên Ewrûpî. Bi riya hunera xwe 
çi ji wan re dibî? 

Beriya her tiştî ez hezkirina 
dilê xwe dibim, dîroka welatekî 
winda û miletekî parçekirî bi xwe 
re dibim. Bi zimanê wan ez vî tiştî 
rayê wan didim. Ew jî bi helwes- 
teke baş li min vedigerin. 

Te got bingeha min kurdewarî 
ye, lê Kurd ji hunera te gelekî 
fêm nakin. Armanca te bi vê hu- 
nerê çi ye? 

Beriya her tiştî ez ji xwe, dostê 
xwe, bajarê xwe û dû re ji Kurdis- 
tan û cîhanê re dikim, yê bêje na 
ez dibêjim derew e. 

Haya Mîrê Hêka ji Kurdan heye? 

Gelekî, lê haya Kurdan ji Mîrê 
Hêkan tune. Ez rojev û çapeme- 
niya Kurd û Kurdistanê bi hemû 
rengan dişopînim. 

Haya Kurdan çima ji Mîrê Hêkan 
tune? 

Taybetmendiyeke me Kurdan 
heye ku heta serê me neêşe em 
nabêjin serê me diêşe. 

Di 11-12 Kanûna 2010'an de tu 
çûyî Amedê û beşdarî Konfe- 
ransa Çand û Huner û Wêjeya 
Kurdî bûyî, atmosferek çawa te 
dît? 

Min dixwest di konferansê de 


Kurd ên dîian û guh- 
darkîrinê ne, mixa- 
bin tenê kesen 
rewşenbîr eleqe nî- 
şanê hunera min 
didin. Dema Ewrûpî 
li tabloyan dinêrin 
qîmeteke din didinê, 
jiber ku bingeheke 
wan a dîrokî heye. 


nerînên cûda bên ziman û herkes 
vekirî biaxive. Orgenîze gelekî 
baş bû û ez bi çend hunermendê 
Başûr re axivîm, lê siyaset li pê- 
şiya çand û hunerê bû, ev kêma- 
siyek bû. 

Encamên konferansê te çawa 
dîtin? 

Ji encaman biryara ku herî zêde 
kêfa min jê re hat, her sal li baja- 
rekî Kurdistanê li darxistina vê 
konferansê bû. Piştî Amêde sala 
din wê li Hewlêrê bê organîzeki- 
rin. Ya din di vê konferansê de di 
şexsê hunermendan de min 
bêhna yekîtiya Kurdan girt. Mixa- 


bin siyasetmedarên me gelek 
cara parçebûnê dikin nava gel. 
Mînak rehmetî Mela Mistefa Bar- 
zanî ewqas xebat kir; ma tenê ji 
bo Hewlêr û Silêmaniyê bû?! Na.. 
Daxwaza gel jî ne ev e, gelemperî 
Kurdistan e. 

Tu berê jî çibû Amedê? 

Di 2003'an de ez çûm beşdarî 
Festîvala 3.a Çand û Hunerê ya 
Amedê bûm. Min pêşengehek li 
wê derê çêkir. Di vê çûyîna min a 
duyem de min ser bedenê Amedê 
hêkên xwe danîn. 

Di nava 30 salî de te çend pê- 
şenge çêkirin? 

Min li Almanya, îtalya, Fransa û 
gelek welatan pêşenge vekirin, lê 
li Kurdistanê tenê min li Amadê 
pêşenge vekir ku organîzayon ji 
aliyê komîteya Festîvalê hat kirin, 
lê tabloyek bi navê 'Kurdistan 
min bêriya te kiriye' hebû, polê- 
sên Tirk hatin gotin ev tablo gere 
ji pêşengê rabe. Heta niha li ti de- 
rekî ez bi helwestên wisa re rû bi 
rû nemam, lê polîsên dewleta 
Tirk ji qaşikên hêk û fîşekên vala 
tirsiyan. 


Hevpeyvîn: Arjîn Yaman 


Biyografî 


Mîrê Hêkan (Cemal Evdo) 

Di 27'ê Gulana 1961'an de li gundê Til Kediş a Derbêsiyê, Rojavayê 
Kurdistanê hatiye dinê. Li vê derê lîse kuta dike. 18 saliya xwe de ha- 
tiye Almanya. Li Zanîngeha Aachen beşa Endezyarî 
û dekorasyonê bi serkeftî xelas kiriye. 13 salan 
wek profesyonel reqsa baleyê kiriye, 15 salan 
di bin sîwana Şanoya Aachenê de di nav 
Alman û Kurdan de lîstiye. 3 salan li 
Kolnê di televîzyonên almanî ARD û 
WDR de weke dekorator kar kiriye. 

Niha karê xwe yê endezyarî dido- 
mîne, lê bi gotina Mîrê Hêkan i 
niha dîlana hêka li ser qezenca 
endezyariyê dikişîne. Mîrê 
Hêkan kurdî, almanî û îngîlîzî 
dizane. Niha li bajarê Esch- 
weiler jiyana xwe didomîne. 


ew 


Haya min ji Kurdan heye, lê 
haya Kurdan ji Mîrê Hêkan tune 

Li Berlinale fîlmên kurdî 

Berlinale Palast 

Di dîroka festîvala fîlman 
a Berlînê de gelek fîlmên 
kurdî hatine nîşandan, wek 
"Dol" "... Û Nêrgiz bişkivîn " 
û " Kusî jî dikarin bifirin": 


Di festîvala îsal a Berlînale de ji her derên cîhanê 400 fîlm ketin pêşbirkê 


♦ Behmen Qubadî bi 
fîlmê xwe yê pir xelat yê bi 
navê "Kusî jî dikarin bifirin” 
sala 2006'an tevlî Berlînale 
yêbû. 

♦ "... Û Nêrgiz bişkivîn” ji 
derhênana Hisên Hesen, Alî 
û Mesûd Arif e, ew fîlm jî di 
sala 2006'an de tevlî Berlî- 
nale bû û xelata mafên miro- 
van girt. 

♦ Fîlmê Hinêr Selîm "Dol” 
jî di sala 2007'an de tevlî 
Berlînale bû û li vir eleqe- 
yeke gelek mezin dît. 

♦ Fîlmê derhênerê biyanî 
Yeşim Ustaoglu ya bi navê 
"Guneşe Yolculuk” (Rêwîtiya 
berbi rojê) jî behsa jiyana 
Kurdan dikir. Ew ji di sala 
1999'an de li Berlînale hat 
nîşandan. 


400 fîlmên navnetewî li Berlinale nê 


Alî Guler Berlîn 


6 1. mîn Festîvala Fîlman a 
Navnetewî ya Berlînê, Berlî- 
nale, bi coşek mezin bi fîlmê 
"True Grit” yê herdu birayan 
Ethan û Joel Coen, deriyê xwe 
vekir. 

i festîvalê de fîlmê derhe- 
nêrê Kurd Arîn înan Arslan 


jî di beşa kurtefîlman de di piş- 
birkê de ye ji bo girtina xelatê. 

Festîvala Navnetewîya Fîlman 
li Berlînê cara yekemîn di sala 
1951'an li paytexta Almanya hat 
destpêkirin. Festîvala bi kurtî 
navê wê Berlînale ye, ev 61 sale 
tê çêkirin. Festîval her sal meha 
Sibatê li Berlînê tê li darxistin. 
Berlînale di cîhanê de wek Can- 


nes û Venedîk ê navdar û wek 
navenda sînemaya yê, lê cuda- 
hiya Berlînale ji herdu festîvalên 
din xuyaye, ew cudahî jî aliyê 
Berlînale yê polîtîk û civakî ye. Di 
Berlînale de her çiqas aliyek ren- 
gîn hebe jî, di nava cîhana sîne- 
mayê de nasnameya wê; polîtîk 
û fîlmên mijaran wan civakîne. 
Ev teoriya me dîroka festîvalê ya 


dehan salan rast derdixe, ji ber 
ku bi salane fîlmên xwediyên 
van mijaran li Berlînale tên nî- 
şandan û xelatkirin. 

Mora Cafar Penahî li Berlî- 
nale ket 

Berlînale îsal di 10'î Sibatê de 
destpêkir û îsal jî wek hersal nê- 


zîkî 400 fîlman di Berlînale de 
tên nîşandan, ji vana 16 fîlm ji bo 
xelata "Hirça Zêrîn” di pêşbirkê 
dane. Mijara piraniya van fîlman 
polîtîk û civakîne. Di festîvalê de 
heta niha çend fîlm hatin nîşan- 
dan ku di nav wan de ji bo "Hirça 
Zêrin " derhênerên Mexîkî û yên 
Almanî xwedî şansin. Di aliyê din 
de û di çarçova Berlînale de gelek 
fîlmên cur be cur tên nîşandan. 
Dîsa belgefîlmê Winders Wim û 
wenders Herzog gelek cudaye û 
eleqekî mezin dît. Di festîvalê de 
heta niha mora derhênerê qe- 
dexe yê Îranî Cafar Penahî girt. 
Penahî îsal wek endemê jûriyê 
hatibû hilbijartin, lê wek tê zanîn 
Penahî ji ber ceza nikare bihati- 
bûya, ji ber vê sedemê Berlînale 
jî ji bo Penahî hinek tiştên taybet 
çêkirin. 3 fîlmên wî di festîvalê de 
nîşandan ji bo piştgirtiya wî 
gelek çalakî çêkirin. Penahî jî ji 
bo Berlînale nameyek şand û 
got:” ez ê di xewn û xeyala xwe 
de ji bo çêkirina fîlman berde- 
wam bikim.” Vê nameyê di Berlî- 
nale û di capameniya cîhanî de jî 
bi coşek mezin cih girt. 

Çîroka şerê qirêj: Pera Ber- 
bangê 

Di festîvala îsal de 3 fîlmên 
derhênerên Kurd jî hene. Mano 
Xalîl bi fîlmê bi navê "Our Garden 
of Eden” û Arîn înan Arslan jî bi 
kurtefîlmê xwe yê bi navê "Pera 
Berbangê” tevlî festîvalê dibin. 
Fîlmê Arslan di beşa kurtefîlman 
de tê nîşandan. Fîlmê 15 deqîqe 
yê li Dêrsimê derbas dibe behsa 
penaberiyê û şerê qirêj dike. 
Mano Xalîl ê derhênerê fîlmê 
David der Tolhildan jî bi belgefîl- 
mekê li ser jiyana Swediya tevlî 
festîvalê dibe. Kurtefîlmê Sahim 
Omar Kalifa jî yê bi navê "Land of 
the Heroes” behsa jiyana zaro- 
kekî dike. 


Piştî„Mindir‘fllmêku 
sînemayên alman dell 


tiiehesuwê 

IBIichnunktRlml 


ii 10.02.201 


KICK 0FF 

KIRKUK 

www.kickofF-film.de 
flKICK OFF Kirkuk 

Pispor û nûnerên 
saziyên jinan ya- 
sayên ku rê liber 
kuştina jinan na- 
girin, rexne dikin 
û dibêjin ligel ku 
çendîn jinan serî 
li dozgeriyê jî 
dane, ji aliyê 
hêzên ewlekariyê 
ve nehatine pa- 
rastin û paşê ha- 
tine kuştin: Kujer 
jî bi cezayên sivik 
tên berdan. 



"Kuştina jinan sîstematîk e 


Medya Denîz 


S eroka Huqûqa Malbtê Doç. Dr. 

Şukran Şipka, ragihand ku ya- 
sayên Tirkiyê rê liber kuştina 
jinan nagirin û ji bo parastina 
jinan pêdiviya pilaneke lezgînî 
ya rojane heye. Şipka herwiha 
daxwaz kir ku hejmara malên 
hewandina bên zêdekirin. 

Seroka Huqûqa Malbatê Doç. 
Dr. Şukran Şipka ji Rûdawê re 
mijara kuştina jina nirxand û got, 
“Tûnditiya li dijî jinan bûye wek 
komkujiyê, lê yasayên ku rê li 
pêşiya van kuştinan bigirin, kêm 
in.” Şipka da zanîn ku kujer bi 
mabesta 'jinê bi hestên cînsî ew 
mêr ji rê derxistiye' ango teşwîq 
kiriye, ji aliyê dadgehan ve tên 
berdan û heta ku di yasayan de 
ev xal hebe wê kuştina jnan jî bi- 
dome. Şipka wiha axifî: „Bila baş 
bê zanîn ku kuştina jinan ne di- 
yardeyên yekane ne, sîstematîk 
e. Sedemê wê jî ne bê perwer- 
dehî ye, ne kevneşopî û ne jî nex- 
weşiyên psîkolojiîk in, sedem 
desthilatdariya mêran e. Tûndiya 
li dijî jinan hem keda wan û hem 
ji bedena wan dixe bin desthilat- 
dariya sîstema mêran." 

Yasa jinan naparêzin 

Şipka daxuyand ku yasayên 
heyî nikarin jinan biparêzin û 
xwest ku di demeke nêzîk de di 
yasaya hejmar 4320 û Yasaya Ce- 
zayan de guhertin bên kirin. 
Şipka wiha axifî: “Yasaya hejmar 
4320 a bi navê Yasaya Parastina 
Malbatê ne jinan, malbatê dipa- 
rêze. Ji bo ku ev yasa karibe jinan 
biparêze divê navê wê wek 'Ya- 
saya Parastina Jinan A Ji Tûndîti- 
yê' bê guhertin. Divê mêrê jinê ye 


Kuştina jinan bûye 
wek komkujîyê. 
Divê dewlet bi nû- 
nerê rêxistinên 
jinan re rûnê û ya- 
sayan biguherîi 




n 


DMME jiber binpê 
kirina mafên jinan 
ceza da Tirkiyeyê. 
Ev ceza dî doza 
NaimeTopuzê de 
hat birîn. 



niha û yê berê, destgiriyê niha û 
yê berê û kesên ku karibin lê 
tûndîtiyê bikin, hemû jî bikevin 
vê çarçoveyê. Tûnditiya bi goti- 
nan jî divê bê cezakirin.” 

Şipka derbarê amadekirina pi- 
lana lezgîn û guhertina yasayan 
de formula xwe jî anî ziman û 
got, “Divê dewlet bi rêxistinên 
jinan re runê û ev guhertinan 
çêke.“ Şipka bibîrxist ku niha li 
Tirkiyê hejmara malên hewan- 
dina jinan tenê 38 in û xwest ku 
li hemû cihên ku niştecihên wê 
derê zêdeyê 7 hezar û 500 bin, 
divê maleke hewandinê bê veki- 
rin. 


Canan Gullu 


"Ji bo hikûmet gavan bavêje 
divê hîn çend jin bên kuştin?" 

Seroka Federasyona Jinan a 
Tirkiyê Canan Gullu jî daxuyand 
ku Dadgeha Mafê Mirovan a Ew- 
rûpayê ji bo tûnditiya li dijî jinan 
ceza da Tirkiyê û wek mînak doza 
Naime Topûz anî ziman. 

Gullu da zanîn ligel ku DMME 
ceza daye Tirikiyê hê jî derbarê 
vê mijarê de ti guhertin nehatine 
kirin û gavên girîng nehatine avê- 
tin. Gullu bang kir û got, “Ji bo ku 
hikûmet gavan bavêje, divê hîn 
çend jin bên kuştin?” 

Canan Gullu çend bûyerên bal- 


n demên dawî wiha rêzkirin: 
Di meha Mijdarê de Necla Yil- 
Kasim ligel ku ji hêzên ewle- 
kariyê re gotibû ku jiyana wê di 
bin xeterê de ye, li rawestege- 
heke otobusê li ber bi çavên 
dehan kesan, kesekî êrîşê wê kir 
û ji 22 cihan wê bi kêrê birîndar 
kir. 

• Di Kanûna 2010'an de Ayşe 
Paşali ligel ku ji polîs re gelek 
caran gotibû jiyana wê û ya zaro- 
kên wê di bin xeterê de ye, mêrê 
wê bi kêrê êrîş bir ser û wê kuşt. 

• Arzu Yildirim di Sibata 
2011'an de bi mabesta ku wê bê 
kuştin, serî li dozgeriyê da, lê 
piştî du rojan di kolanekî de bi 7 
guleyan hat kuştin. 

Parêzger Hulya Gulbahar jî da- 
xuyand ku li gor îstatîstîkên We- 
zareta Dadê ya Tirkiyê, rojê 5 jin 
tên kuştin û pirsî, “Ma ev ne kom- 
kujî ye?” 

Gulbahar bibîrxist ku tenê di 
meha Çile ya 2010'an de, 108 
jinan bi mabesta ku jiyana wan di 
bin xeterê de ye serî li dadgehê 
dane. “Ji wan jinan 12 hatine kuş- 
tin, jiber ku ne hatine parastin. 
Hinek hatine birindarkirin, hinek 
hatine windakirin û hinek jî li 
himberi xizmên xwe hatine pa- 
rastin.” 

Li gor daxuyaniyên Prz. Hulya 
Gulbahar di van 7 salên dawî de 
kuştina jinan %1400 zêde bûye. 
“Lê Wezîrê Dadê dibêje 'ev bûyer 
munferit in', ango tekane ne. Ka 
bifikirin ku hikûmetek heye û ni- 
kare jinan biparêze. 

Di çapameniyê de wêneyekî 
baş diyar dikin, le belê di jiyanê 
de li himberê kuştina jinan bê- 
deng dimînin. Sala 2010 ji bo 
jinan wek sala goristanan, kuşti- 
nan û ledanê bû.” 


Ez ê doza dayika xwe 
bibim DMME'ê* 

Dayika min demeke dirêj zilm 
û zordarî dît. Em biçûk bûn; 3 
xwişk û bira, lê me didit, herdem 
bavê min sedemek didît ji bo ku li 
dayika me bixe. 

Dayika min di dawî de serî li 
dadgehê da. Bijîşkan jê re rapor 
amadekirin ku psîkolojî û tendu- 
ristiya wê çiqas xirab bû. Bûyera 
wê di çapameniye de cih girt, lê ti 
kes lê xwedî derneket. 

Bavê min kuştina dayika min 
pilan kiribû. Jiber ku di kompû- 
tera wî de li ser kuştina jinan û 
derbarê yasayan de zanyarî 
hebûn. Ew jî dizane ku li Tirkiyê 
kuştina jinan bê ceza ye, piştî de- 
mekê kurt wê bê azadkirin. 

Ez ê doza dayika xwe bibim 
DMME'ê. Hêzên dewletê dayika 
min ne parastin û sûcdar in. 

*Burcu Paşali , keça Ayşe Paşali 


Dadgeha Mafê Mirovan a 
Ewrûpayê (DDME) di 9'ê 
Hezîrana 2009'an de biryara 
doza Naime Topuzê da û bi 
mebesta ku Tirkiyê rê li 
pêşiya tûndîtiya nava malê 
negirtiye û cudahiyên li 
hemberî jinan ranewestan- 
diye, Tîrkiyê sûcdar dît. 

Roja 15'ê Sibata 2011'an li 
Stenbolê zilamek bi navê 
Salih E. hevjîna xwe ya 38 
salan, Saliha E. ya 60 salî 
kuşt. Kujer Salih E. bi xwe çû 
teslîmê polîsan bû û got 
“Min namûsa xwe paqij kir.“ 





















Hejmar 83 I RÛdaW 


Hevpeyvîna Hefteyê 


11 




Xomeynî ewlekariya 
Kurdistanê ji min xwest, 
min jî otonomî 


Kesayetiya Rojhilatê Kurdistanê, Şêx Izedîn Husênî: 


►Sedemên derveyî û 
yên navxweyî bûn se- 
bebê hilweşandina 
Komara Kurdistanê. 

►Brîtanya û Tirk jî bi 
serokatiya Ataturk, bi 
wê aramanca ku J.K jê 
re xebat dikir, ne razî 
bûn. 

K esayetiya navdar a Rojhilatê 
Kurdistanê Şêx Îzedîn Hu- 
sênî, mele û alîgirê tevgera çep û 
Marksîst bû li Rojhilatê Kurdis- 
tanê û çendîn sal bû li Swêdê 
dima. Şêx Îzedîn Husênî di 10 Si- 
batê 2011'an de li bajarê Swêdê 
Uppsala çû ser dilovaniya xwe. 
Berî wefata wî Rûdawê ev hev- 
peyvîn pê re saz kir û Şêx Îzedîn 
behsa gelek bûyerên Rojhilatê 
Kurdistanê kir. 

Rûdaw: Cara yekemîn hûn bûn en- 
damê kîjan partiya kurdî? 

Şêx Îzedîn: Em ji malbata Ber- 
zenciyan in û Şêx Salihê bavê min 
rawêjkarê Şêx Mehmûd bû, loma 
hest û ruhê kurdayetiyê di nav 
malbata me de hebûye. Piştî hil- 
weşîna Hikûmeta Riza Şah li 
îranê, hesta Kurdayetiyê li bajarê 
Bane û herêmên din zindî bû, ez 
ji bo kutakirina xwendinê çûm 
herêma Mukriyan ku li wir hesta 
Kurdayetî û azadîxwazî zêdetir 
pêşde ketibû û gelek zana û hel- 
bestvanên netewî li wir hebûn. 
Komeleya Vejiyana Kurd (J.K) di 
nav gel de pêş ketibû. Ew heval, 
feqê û meleyên ku li wir bûn, 
hemû endamên J.K'ê bûn. Ez jî ro- 
jekê ligel nemir Mele Mihemedê 
Welezî çûm komeleyê cem Qazî 
Kake Heme yê Qizilcî û tevlî J.K'ê 
bûm. 

Wê demê navên nehênî yên enda- 
man hebûn, navê we yê nehênî çi 
bû? 

Hewên. 

Bi baweriya we J.K çima hat hilwe- 
şandin û piştre PDK çêbû? 

Komela J.K komeleyeke bi te- 
vahî kurdî bû, endamên wê gelek 
paqij û welatparêz bûn. Ji bo Ko- 
mela J. K'ê kurdayetî ji her tiştî gi- 
ringtir bû, aramanca wê 
rizgarkirina hemû Kurdistana 
mezin bû, ligel hemû perçeyên 
Kurdistanê peywendî hebû. Ji bo 
mînak ligel Komela Hîwa li Başûr 
peywendî hebû, yanî armanca J.K 
ji armancên PDK'ê gelek mezintir 
bû. 


Partiya bijarteyan bû yan ya gir- 
seyê bû? 

Partiya elîtan bû, lê bandoreke 
zêde li ser xelkê kiribû, gel dizanî 
ku Komele heye. 

Pêşewa Qazî Mihemed wê demê 
endamê J.K bû, te ew nas dikir? 

Belê di dawiyê de min nas kir, 
ew kesayetiyeke mezin a netewî 
bû. Malbata wan di bingeh de si- 
yasî, civakî û welatparêz bûn. 
Ruhê bilind yê kurdayetî û xiz- 
meta ji bo xelkê bi malbatê re 
hebû. Ew ne meleyek asayî bû. 
Divê Qazî Mihemed wek kesaye- 
tiyekî olî yê bilind û kesayetiyekî 
siyasî yê mezin bê temaşekirin. 

Ger wiha be, çima Komela J. K hat 
hilweşandin? 

Ji ber wan sedemên ku min 
behs kir. 

Armanca Komela J.K 
Kurdistana mezin bû 

Ango ji ber ku daxwaza rizgarki- 
rina hemû Kurdistanê dikir? 

Belê, gelo ew daxwaz ji bo wê 
dem û rewşa Kurdistanê mumkîn 
bû? Komela J. K ji ber başbûna wê 
bi kêr nedihat, ne ji ber xerabûna 
wê. Wê demê ji aliyekî Partiya Ko- 
mûnîst (Tudeh) hebû, ji aliyekî din 
jî Fîrqeya Demokrat li Azerbay- 
canê hebû, herwiha Rûs di herêmê 
de desthilatdar bûn û bandora 
wan li ser Kurdan jî hebû. Dibe 
wan jî hez kiribe ku Kurdan jî sa- 
ziyek wek Partiya Komûnîst û Fîr- 
qeya Demokrat hebe, ne Komela 
Vejiyana Kurd. Lewra Qazî Mihe- 
med û hevalên wî gihan wê bawe- 
riyê ku J. K di wê rewşê de bi ser 
nakeve. Herwiha Brîtanya û Tir- 
kan jî bi serokatiya Ataturk, bi wê 
aramanca ku J.K jê re xebat dikir, 
ne razî bûn. Me dixwast hemû 
Kurdistan azad be, ev jî ligel wê 
demê lihev nedihat. 

Ligel wêya jî, Komara Kurdistanê 
hat avakirin? 

Komara Kurdistanê tenê li 
îranê hat avakirin, lê armanca 
Komela J.K Kurdistana mezin 
bû. 

Di dema hilweşandina Ko- 
mela J. K de, kesî nerazîbûn 
nîşan neda? 

Belê nerazîbûn hebû, 
hindek ji endamên J. K qet 
nebûn endamê PDK'ê. Yek 
ji wan Mamoste Hejar bû 
ku herdem digot, piştî Ko- 
mela J. K dilê min naxwaze 
bibim endamê ti partiyekê. 


Ez niha jî bav/er im 
ku Komö.a Îslamî 
ti ma e p * nadc ne- 
tewa Kurd û nete- 
wên ne Kurd li 
.lanê.Tenê rê hil- 
weşandina wê hi- 
kûmetê ye û 
avakirina hikûme- 
teke demokratîk 
e. 


Bi baweriya we sedemên derveyî 
yan jî navxweyî bûn sebebê hilwe- 
şandina Komara Kurdistanê? 

Herdu. Komara Kurdistanê 
sembolek mezin e ku ji bo gelê 
Kurd bicî maye. Herwiha Qazî Mi- 
hemed jî ku pêşewayek bûye, her 
salekê xelkê Kurdistanê di wê bi- 
bîranînê de rêzê ji wî re digrin. 
Komara Kurdistanê xwedî hin 
destkeftên giring bû, ji wan zi- 
manê kurdî bû zimanê fermî, 
Hêza Pêşmerge çêbû û gelek tiş- 
tên din ên erênî. 

Dema li Mehabadê ala Kurdistanê 
hat hildan, tu li ku derê bûyî? 

Ez ne li Mehabadê bûm, lê li ba- 
jarê Bokanê bûm û min di hildana 
ala Kurdistanê de li wir beşdarî 
kir. 

Rolê Barzaniyan û Heme Reşîd- 
xanê Bane çawa bû? 

Wan rolekî baş û bi bandor 
hebû. Heme Reşîdxan ji aliyê Se- 
qizê ligel Feyzûlabegiyan bi dew- 
leta navendî re şer dikir. Mele 
Mistefa jî wê demê General bû û 
jimareye zêde Pêşmerge pê re 
bûn, wî jî rolekî pir giring di ava- 
kirina Komarê de lîst. 

Divê ol û dewlet bi 
tevahî ji hev bên cu- 
dakirin 

Tu çawa hem zanayekî Îslamî yî û 
hem jî alîgiriya Çep û Marksîzmê 
dikî? 

Du sedem hene: Materyalîst- 
bûn û Sosyalîstbûn du tiştên ji 
hev cuda ne. Mirov dikare sosya- 
lîst û alîgirê wekheviya civakî be, 
alîgirê wekhevî û mafê jinê be. Ez 
ne Materyalîst im, lê di gelek tiş- 
tên olî de min felsefa xwe heye. 
Ez bawer im divê ol û dewlet bi 
tevahî ji hev bên cudakirin, îro 
dem dema zanistê ye, ol aliyeke 
manewî yê mirovî ye, lê îro seko- 
lar dikarin dewletan rêve bibin. 
Nabe mirov dijberiya nerîn û olên 
hev bikin, hemû kes azad e çi 
olekê hildibijêre û çawa difikire. 

Dema rejîma Şah li îranê hat hii- 
weşandin, daxwaza Kurdên Rojhi- 
lat ji Komara Îslamî çi bû, gelo ew 
daxwaz bo wê demê jêhatî bûn? 


Daxwaza me otonomî di çarçova 
îranê de bû, lê armanca Xomeynî 
tenê ew bû Komara Îslamî ya Wi- 
layeta Feqîh ava bike û azadî û 
demokrasiya gel zeft bike. Me şer 
ligel dewletê destpênekir, dew- 
letê êrîş kir ser me, lê di şer de 
têkçûn, lewra Xomeynî daxwaza 
aştiyê kir û me jî bersiva wî da û 
şanda Nûneriya Xelkê Kurd çêkir, 
ku pêkhatîbû ji min, PDKÎ, Ko- 
mele, Rêxistina Çirîkên Fedayîn 
yên Kurdistanê, ku gotûbêjan 
bikin û li hemû cîhekê jî dirûşma 
'Mamoste, Demokrat, Komele, Fî- 
dayî - hev bigrin' hatibû nivîsîn! 
Lê Komara Îslamî ne amade bû ti 
azadî û mafekî bide Kurdan. 

We bi xwe ligel Xomeynî hevdîtin 
çêkir. Helwesta Xomeynî çi bû? 

Belê, min ew dît. Hemû gotinên 
wî tenê li ser Komara Îslamî bûn, 
dema me gotûbêj dikir ew kesekî 
hişyar bû, tenê digot: Wê hemû 
tişt çêbibin. Min ji Xomeynî re got 
em mafê otonomiyê ji bo Kurdis- 
tanê dixwazin. Dema em rabûn 
biçin, Xomeynî dest da ebayê min 
û ji min re got: Ez ewlekariya Kur- 
distanê ji te dixwazim! Min jî jê re 
got: Ez jî Otonomiya Kurdistanê ji 
te dixwazim! Ez niha jî bawer im 
ku Komara Îslamî ti mafekî nade 
netewa Kurd û netewên ne Kurd 
li îranê. Tenê rê hilweşandina wê 
hikûmetê ye û avakirina hikûme- 
teke demokratîk e. 

Dostanî erê, lê divê 
hemû rêxistinên si- 
yasî yên kurdî ser- 
bixwe bin 

Bi nerîna we, avakirina Partiya Ko- 
munîst a îranê wek xwekujiyekê 
bû ji bo Komelê? 

Bila hemû rêxistinên siyasî yên 
kurdî serbixwe bin. Eger dostînî 
û alîkariyê ligel şoreşger, an 
hêzên siyasî yên îranê jî çêdikin, 
divê li ser siyaseta xwe ya ser- 
bixwe pêdagir bin. Min hebûna 
Komele wek Partiya Komunîst a 
îranê baş nedît, wê demê ez bi 
wan re axivîm û min nerînên xwe 
ji wan re jî nivîsîn. 


Hevpeyvîn: Kawe Emîn 

Aborî 


Pisporekî rojavayî: Wê şirketên mezin ên petrolê bên Kurdistanê 


RÛdaW I Hejmar 83 


Hawar Ebdulrezaq - Di 18'ê Çileya 
2011'an de, Serokwezîrê Herêma 
Kurdistanê Dr. Berhem Salih rage- 
hand ku li ser destpêkirina şandina 
petrola Herêma Kurdistanê bi hikû- 
meta Bexda re lihev kirine. 

Niha li Herêma Kurdistanê nêzîka 
40 şirketên taybet di sektora petrolê 
de hilberînê dikin. Bi dîtina lêkolîner û 
pisporê enerjiya Rojhilata Navîn li na- 
venda IHS Global Insight a Brîtanî Sa- 
muel Ciszuk, lihevkirina Bexda û 
Hewlêrê li ser çareserkirina arîşeya 
petrolê, ji bo aboriya Kurdistanê ga- 



veke mezin e: "Ev lihevkirin wê bando- 
reke mezin li ser aboriya Herêma Kur- 
distanê bike." Samuel Ciszuk ku gelek 
semîner û lêkolîn li ser sektora petrolê 
ya îraqê û pirsgirêkên navbera Bexda 
û Hewlêrê de çêkirine, pêşbînî dike ku 
ev peyman bibe sedem ku gelek şirke- 
tên biyanî yên din jî bên Kurdistanê: 
"Dibe şirketên mezin ên petrolê li cî- 
hanê hewl bidin û bi vî awayî tevî pîşe- 
saziya petrolê ya Herêma Kurdistanê 
bibin. Heta niha ev şirketên mezin ji 
ber çaresernekirina pirsgirêka petrolê 
nedihatin Kurdistanê, lê ger ev pirsgi- 


rêk nemîne wê şirketên mezin, ên 
biçûk bikin nêçîra xwe." 

Proseya şandina petrola Herêma 
Kurdistanê di l'ê Hezîrana 2009'an 
de destpê kir ku rojane 60 hezar ber- 
mîl bi rêya boriyên petrolê yên îraqê 
diçûn bazarên cihanê. Lê ji ber nako- 
kiyên di navbera hikûmeta îraq û Hi- 
kûmeta Herêma Kurdistanê li ser 
meseleya xerckirina pereyên şirketên 
biyanî, prose di Mijdara heman salê 
de ji aliyê Hikûmeta Herêma Kurdis- 
tanê hat rawestandin û hêjî destpê 
nekiriye. 

Nijadperestiya aboriyê: 

Tirk marqeyên 
Kurdan nakirin! 


►Bazirganiya derve 
ya Dîlokê salê 3.5 mil- 
yar Dolar e, lê ya 
Amedê tenê 150 mil- 
yon Dolar e. 


►Hinek fîrmayên li 
Amedê li ser berhe- 
mên xwe "navnîşan" û 
"cihê hilberînê" weke 
Stenbol û bajarên din 
ên Tirkiyeyê nîşan 
didin. 


►Kirîgerên rojavayê 
Tirkiyê marqeyên 
Kurdan nakirin û bi vî 
awayî heyfa xwe distî- 
nin. 

Bawer Çem Amed 

L i Tirkiyeyê ne tenê li ser 
ziman, çand û nasnameya 
Kurdan, li ser marqeyên Kurdan 
jî ambargo heye. Her çiqas ev 
ambargo bi qanûnan nehatibe 
danîn jî, şîrketên belavkirinê û 
kirîgerên (muşterî) Tirk marqe- 
yên Kurdan nastînin û belav 
nakin. Ji ber vê yekê fabrîqeyên li 
Amed û bajarên derdorê ji ba- 
zara bajarên Tirkan bêpar dimî- 
nin. 

Digel ku Amed li ser rêyên ba- 
zirganiyê yek ji navendên herî gi- 
rîng e jî, sektora pîşesaziyê hema 
hema qet tune ye. Bazirganiya 
derve ya Dîlokê salê 3.5 milyar 
Dolar e, lê ya Amedê tenê 150 
milyon Dolar e. Ferqa di navberê 
de 22-23 qat e. Karsazên li bajarê 
Amedê heyî jî ji ber kêmbûn û tu- 
nebûna teşwîqan neçar dimînin 
ku pişta xwe bi destê xwe bixurî- 
nin. Her çiqas pêşneketina pîşe- 
saziyê ji ber razemeniyê dixuye jî, 
razemeniya heyî jî nikare bazara 
xwe peyda bike û li bazarên din 
ên Tirkiyeyê belav bibe. Di ba- 
zara derve de îraq, Çîn, Hindis- 
tan, Tayvan û Kore di rêza 
yekemîn de cih digrin. Ji sedî 47'ê 
firotina derve ya Amed û bajarên 


Kurdan ên li derdorê ji îraqê re 
diçe. Ji sedî 90'ê vê îxracatê jî li 
Herêma Kurdistanê ye. Ji bo Çîn, 
Tayvan û Kore ku di îxracatê de 
di rêza duyemîn de ne, herî zêde 
mermer tên şandin. Di bazara 
derve de rewş pir xirab be jî, ev 
bazara heyî hinekî destê karsa- 
zên Kurd rihet dike. Lê di bazara 
navxweyî de qet pêşketin çêna- 
bin û marqeyên kurdî yên li 
Amedê nikarin li Tirkiyeyê belav 
bibin û bazar peyda bikin. Ji ber 
ku şîrket û fîrmayên li Amedê ni- 
karin di reyonên marketên li ba- 
zarên bajarên Tirkan de ji xwe re 
cih bibînin. Bêzê zarokan yên 
weke Vidy, Deren, Lila; berhe- 
mên kozmetîkê, ava Karacadag, 
Malabadî, şekirê Dîcle, şekirê 
Amed, rûnê Lîce, savara îpek û 
gelek marqeyên din nikarin li ba- 
jarên Tirkan bikevin bazarê. Ji 
ber vê yekê hinek fîrmayên li 
Amedê li ser berhemên xwe 
“navnîşan” û “cihê hilberînê” 
weke Stenbol û bajarên din ên 
Tirkiyeyê nîşan didin. Ev fîrma- 
yên ku navên Amedê ji ser berhe- 
mên xwe derdixin û Stenbol 
dinivisînin, di bazarên Tirkan de 
hêsantir kar dikin. 

Malên Kurdan nakirin 

Bêzê zarokan ê bi navê Vidy ku 
ji 2002'an ve li Herêma Pîşesa- 
ziya Amedê bi kapasîteyeke tam 
dixebite û 40 karker tê de kar 
dikin, nikarin di bazara rojavayê 
Tirkiyeyê de bi qasî marqeyên 
din ên ku navenda wan bajarên 
Tirkan e cih bigrin. Berpirsyarê 
Şîrketa Belavkariyê ya Vidy, 
Kadrî Ozçelîk, derbarê mijarê de 
ji Rûdawê re wiha axivî: “Ji xeynî 
Amed, bajarên derdora Amedê û 
Herêma Başûrê Kurdistanê em 
nikarin van bêzan li cihekî din bi- 
firoşin. Têketina bazara rojavayê 
Tirkiyeyê pir zehmet e. Ji ber ku 
berhemên me yên Kurdan e, nas- 
tînin, li hemberî me nerazîbûn 
nîşan didin. Digel ku Erzirom ba- 
jarekî Kurdan e jî, em nikarin van 
marqeyên xwe li wir bifiroşin. 
Her çiqas berhemên me pir bi 
qelîte bin jî, sirf ji ber ku yên Kur- 
dan in û navên wan bi kurdî ne, 
nastînin û nahêlin bên firotin.” 


Ger xwedîderketin hebe 
bazara Kurdan têr dike' 

Berpirsyarê Bazarvaniya Zexî- 
reyan a Ozteksalê Nîhat Salmiş 
ku savara îpek, rûnên Aram û 
Mes dixe piyaseyê û belav dike jî, 
nijadperestiya li hemberî marqe- 
yên kurdî wiha rave kir: “Qalîteya 
we çiqas bilind dibe bila bibe, ger 
berhemên we li Amedê bêne afi- 
randin, nayên firotin. Çimkî navê 
Amedê li ser e û ev nav li bazara 
rojavayê Tirkiyeyê rastê nerazî- 
bûnê tê. 

Herêma me ti caran bi bazir- 
ganî û pîşesaziyê nekete rojevê. 


Ev proje wê birê- 
vebirina herêmî 
xurt bibe û rêya 
çareserkirina 
pirsgirêka Kurd 
veke. 


Tim bi mirin û kuştinan kete ro- 
jevê. Ev jî bandoreke neyînî li ser 
bazarê dike.” Salmiş destnîşan 
kir ku ger di warê marqeyên Kur- 
dan de li bajarên Kurdan feraseta 
xwedîderketinê bi pêş bikeve, 
bazara li bajarên Kurdan ên Tir- 
kiyeyê û Başûrê Kurdistanê têrî 
karsazên Kurd dike. 

'Heyfa xwe ji marqeyên 
kurdî distînin' 

Sekreterê Giştî yê Odeya Bazir- 
ganî û Pîşesaziya Amedê Mehmet 
Aslan jî fikr û ramanên xwe yên 
derbarê mijarê de ji Rûdawê re 
vegot: “Li rojavayê Tirkiyeyê, li 
hemberî marqeyên li herêmê 
bend danîne. Ya rast dema ku ki- 
rîger biryara kirînê didin li qalîte 
û buhayê berheman dinêrin. Lê 
kirîgerên li rojavayê Tirkiyeyê 
biryara xwe li gorî cihê hilberîna 
berheman didin. Heke ev berhem 
li bajarekî herêmê hatibe çêkirin 
nakirin. Çimkî pêşdaraziyeke pir 
mezin heye.” Aslan bal kişand ku 
kirîgerên li rojavayê Tirkiyeyê bi 
fikr û ramaneke siyasî marqeyên 
Kurdan nakirin û wiha dawî li 
axaftina xwe anî: “Dema ku di re- 
fikên marketan de çavên wan li 
marqeyên herêmê dikevin, van 
marqeyan nakirin û bi vî awayî 
heyfa xwe distînin. Pirsgirêk 
fêmbariya siyasî ye.” 


Li rojavayê Tirki- 
yeyê kirîgeran li 
himberê marqe- 
yên kurdî bend 
danîne. 


Fîrmaya Deren Baby jî yek ji fîr- 
mayên bêzên zarokan e û li 
Amedê hilberîn dike. Fîrmaya ku 
ji 2007'an ve hilberîn dike, ji ba- 
zara Tirkiyeyê pir bi gazinc e. 
Xwediyê fîrmayê Esat Şen, diyar 
kir ku ew ji bo firotinê digel ku 
gelek reklam didin televîzyonan, 
tevli fuarên bazirganiyê dibin jî 
nikarin encameke baş bi dest 
bixin û sedema vê yekê wiha 
vegot: “Pirsgirêka me ya qalîteyê 
tune ye. 

Lê li rojavayê Tirkiyeyê bi hin- 
ceta ku 'berhemên kurdî û Kur- 


dan' nakirin. Em li Dîlok û Elezîzê 


jî heman helwestê dibînin.” 


Wêne: Rûdaw 

Spor 




Mîrkan bû 

hezkiriyê 

Bochumê 


►Mîrkan di maçekî de 
ji bo Bochumê du gol 
li pey hev avêtin. 

►Xeyala wî ew e ku 
rojekî di Barcelonayê 
de bileyîze. 


Bochum (Rûdaw) - Futbolvanê 
Kurd ê ku di Bundeslîga de di 
tîma Bochumê de dileyîze, Mîr- 
kan Aydin, hefta borî di maça ligel 
A.Bielefeldê de du gol avêtin, lê 
golên Mîrkan ji bo serkefinê têr 
nekirin. 

Tîma Bochumê ku hewl dide 
dîsa vegere lîga yekem a Bundes- 
lîga, hefta borî roja yekşemê bi 
tîma herî qels Armina Bielefeld 


re, li Bielefeldê maç leyîst. Mîrkan 
Aydin di deqeya 15 û 73. de du 
gol avêtin û rûyê tîma xwe kêfx- 
weş kir. Bi her du golên Mîrkan, 
tîma Bochumê skorê kir 2:1. Lê 
jiber ku hevalê Mîrkan C. Dab- 
rowski di deqeya 80.de qerta sor 
dît û tîma Bielefeldê di deh deqe- 
yên dawî de bi hemû hêza xwe 
êrîşê qeleya Bochumê kir, en- 
cama maçê guherî û A.Bielefeld di 
deqeya 89.de gol avêt û skor bû 
2 : 2 . 

Mîrkan Aydin fûtbolvanekî Kurd 
e, malbata wî ji navçeya Erziromê 
Tekmanê ye. Sala borî Rûdawê 
ligel wî hevpeyvînek weşand û 
Mîrkan xeyala xwe ya herî mezin 
vegotibû: "Ez dixwazim rojekê di 
Barcelonayê de bileyîzim." Mîrkan 
di her du tîmên Bochumê de, ango 
di tîma lîga NRW'ê Bochum 1848 
de û di tîma Bundeslîga de Boc- 
humê de dileyîze. 




Mîrkan gola yekem di 
15.deqeyê de, ya duye- 
mîn di 73.de bi serê 
li gokê xist û avête 
Bielefeldê. 


Tîma Bochumê ku di sezona 
borî de ji lîga yekem dakete lîga 
duyem, îsal dîsa hewl dide ku ve- 

m m . 


Di saheya xwe de 25 maçên bê serkeftin! 


Abonetiy | 


Ez dixwazim ji bo dema 
□ Şeş mehan D Salekê D Vekirî 
bibim aboneyê/ya rojnameya Rûdaw. 
Rojnameya min heftane bişînin vê navnîşanê 
Nav 


Telefon a min 
E-Mail a min 


Buhayê abonetiyê ji vê kontoyê bikşînin; 

Hejmara kontoyê 
Şîfreya bankê (BLZ) 

Bank 

Xwediyê kontoyê 


Dem û cîh: 


Destnîşan:. 


Anjî ez ê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 
Bihayê abonetiyê şeş mehan ji bo nav Almanya: 30Euro 
Ji bo abonetiya derveyî Almanya, pêwendî ligel Rûdawê deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
info@rudaw.eu 


gere lîga jor. Bochum niha di ta- 
belleyê de di rêza sêyem de cîh 
digire û pûanên wê 41 in. Di rêza 
yekem de tevî 45 pûanan Hertha 
Berlîn û di rêza duyem de tevî 41 
pûanan Augsburg cîh digire. 


Amed (Rûdaw) - Diyarbakirspor 
di dîroka xwe de kaosa herî 
mezin dijî. Piştî ku di deplasmana 
li himberê tîma Îzmîrê, Altayê de 
yek pûan girt, xwest hefteya borî 
jî di saheya xwe de serkeftinek bi- 
destbixe da ku karibe di lîgê de 
bimîne, lê li himberê Mersin 
îdman Yurdu maçê 0-2 winda kir. 
Pûanê Diyarbakirsporê 10 e û 
tîma nêzika wê Giresunspor jî 
xwediyê 17 pûanan e. 

Ji ber bûyerên maça ligel Akhi- 
sar Belediyesporê, Diyarbakirs- 
por cezayê maçekî bê temaşevan 
stand û roja yekşema borî di sa- 
heya xwe de Mersin îdman Yurdu 
pêşwazî kir. Maça ku li pêşiya trî- 
bunên vala hat leyîstin, hêvi- 
yên Diyarbakirsporê yên 
mayîna Lîga Bank Asya xiste 
xeterê. Mersin îdmanyurdu bi 
du golên Adem Buyuk (Deqeya 5. 
û 83.) 3 pûan ji Diyarbakirsporê 
stand û pûanên xwe kir 31. 


çekî de biserkeve. Di sezona nû 
de di saheya xwe de 9 maç leyîs- 
tiye û 5 car têkçûye û 4 caran be- 
ramber maye. Ango di 25 maçên 
dawî de ku di saheya xwe de le- 
yistiye hîn ti serkeftinek bidest 
nexistiye. 

Di dîroka xwe ya 43 salî de Di- 
yarbakirspor, cara yekem e ku 6 
maç li pey hev ti golek neavêtiye. 

Tevî têkçûna dawiyê Diyarba- 
kirspor di vê sezonê de 21 maç 
leyîst, tenê yek car bi serket, 13 
car têkçû û 7 car jî beramber ma. 
Pûanên Diyarbakirsporê 10 e û di 
rêza herî dawî de cih digire. 


Gel alîkarî dide 


Piştî ku rêveberiyê xwe paşve 
kişand û ji bo alîkariyê deng ji ti 
sazî û rayedaran derneket, gelê 
Amedê xwedî li tîma xwe derket. 
Şirketa Ewlekariyê DGS a ku 
îhsan Çelebî rêveberiya wê dike, 
ragihand ku ew deynê Diyarba- 
kirsporê jê naxwazin û wek alî- 
karî wan makbûzan vedigerînin 
klûbê. Di maçên deplasmanê de jî 
çendîn karmendên Amedî perê 
rêya lîstikvanan û mesrefê wan 
ên otêl û restoranan didin. 


Di 25 maçan de serkeftin 
tune 


Diyarbakirspor ligel krîza aborî 
û rêveberiyê xwediyê pirsgirê- 
keke din e. Tîma Amedê ya Sor û 
Kesk di saheya xwe de serkeftina 
dawiyê di 25'ê Cotmeha 2009'an 
de li himberê Gençlerbirligi wek 
1-0 bidestxistibû. Piştîwê serkef- 
tinê Diyarbakirspor ev 476 roj in 
di saheya xwe de nikare di ma- 


Wêne: dpa 

Nerîn 


RÛdaW I Hejmar 83 


H eta niha pirsgirêkek 
me ya mezin ew bû 
em ji zimanê Amerîka 
tênedigihan. Em fêr 
bûbûn ku bi zimanî 
borî biaxêvin, lê Amerîka bi zimanê 
dahatû diaxive. Hemû hewldanên 
me ji bo piştgiriya wê yekê bû: 
behsa bextreşiyên me yên derbaz- 
bûyî bike! Ji bo nasandina Kurdan, 
me behsa kîmyabaran û enfalê ji 
hinek kesan re kiriye û ew bi xwe 
baş ji vê agahdar in. Eger xebera 
wan jê nebe, ti giringiyê nadinê. 

Em nekû nikarin bi wan çîrokan 
sozdariyên Amerîka û Rojava bixin 
tevgerê, belkî em nikarin wan zaro- 
kên xwe yên piştî raperînê ji dayîk 
bûyîn jî têbigihînin û di jiyana xwe 
de ne leşkerekê dijiminê xwe, ne 
tank û ne jî firokeyek nedîtine. 

Pêwîst e em fêr bibin ku bi wî zi- 
manê ku Amerîka nas dike, pê bia- 
xivin. Li gel wan dahatû ji her tiştek 
din girîngtir e; hemû kar û berna- 
meyên wan ji bo dahatûyê ne. Ji se- 
rokên siyasî bigre heta mirovên 
asayî, her dem serê wan li ser wê 
yekê matmayî ye ku çima ew qas 
gelê Iraqê giringiyê didin derbaz- 
bûya xwe û xwe ji bo kuştinê didin. 
Kesek Amerîkî yan Ewrûpî tenê 
çend deqîqeyan sebra wî heye ku 
rûnê û gûhdariya bombebaran û 
kuştinê bike. Piştî vê yekê yekser bê 
hêz dibin, yan mijarê diguherînin 
yan jî bi awayek cidî bandora wê li 
gel wî namîne. 

Ango ji ber ku ev xwezaya Ame- 
rîka ye, paşeroja me jî bi trajediyan 
tîjî ye, pêwîst e em rêyekê bibînin 
heya dema ku em biaxêvin, guhda- 
riya me bikin û her çi me got, cihê 
xwe bigire. Rojhilata Navîn rastî 
pêlek a guherînan hatiye û zehmet 
e bê zanîn ku serî, wê li kû derê re 
derkeve. 


Eyûb Nûrî 

ayubnuh@hotmail.com 


Em çawa ligel 
Amerîka biaxivin? 



Gûmanên xirab û dudiliyê mejiyê 
siyasetmedarên Amerîka girtiye û 
nizanin wê çi bê serê çarenivîsa hev- 
peymanên wan. Ev nêzî 50 salan e 
dilê Amerîka bi wê yekê xweş e ku, 
tevayî welatên navçeyê guhdariya 
wê dikin û hevpeymanê wê ne, ji bo 
wê yekê enerjî, karîn û pereyên zêde 
xerc kiriye. Lê niha dema rejîm tên 
guhertin, ji derveyî tirs û dudiliyê ti 
tiştek din ji Amerîka re nemaye. 

Li vê derê pêwîst e Kurd li ser vê 
valahiya ku derketiye holê re der- 
baz bibe û bixe bin berjewendiyên 
xwe. Em niha dikarin piştrastiyê 
bidin Amerîka, eger em jîr bin û 
cihê hemû hevpeymanên ku nîv se- 
deyeke Amerîka dixapînin, pere, 
çek û alîkarî jê werdigirin. Niha ji 
her demê zêdetir pêwîstiya Ame- 
rîka bi mîsogeriyê heye û Kurd jî di 
pêgeyekê de ye ku wê mîsogeriyê 
bidinê. 

Hemû alîkariyên leşkerî, sîxûrî û 
teknolojiya dîktatorên navçeyê ji 
Amerîka wergirtîn, ji bo nehiştina 
gefên îslama Siyasî bûn. Lê vaye em 
dibînin nekû ew gef ji nav neçûye, 
bi dirêjiya van salan di bin re pêşde 
çûye û niha li pişt raperîna welatên 
Ereb palnerekî girîng e. Gûman di 
wê yekê de nîne ku di pêşerojeke 
nêzîk yan dûr de be, îslam rêvebe- 
riya Cezayîr, Tunûs, Misir, Yemen, 
Urdun, Sûriye û Erebîstana Siûdî 
bigre dest. Jiber îşkencedan, girtin 
û tûndiya dîktatorê wan welatan, 
tevayî xelkê pişta xwe dane parti- 
yên îslamiyên radîkal ên ku niha ji 
bo hatina ser deshilatdariyê, li pen- 


Pêwîst e nûner û se- 
rokên Kurdistanê 
xal bi xal ji bo Ame- 
rîka eşkere bikin ku 
ji ber çi em dikarin 
bibin alîkarê ewle- 
wiyê yê herî baş. 


cereyek biçûk digerin. Ev jî ew me- 
tirsiya mezin e ku Amerîka çend sal 
in texmîn dike û bi hêvî ye ku rê li 
pêşiyê bigire. 

Li vê derê jî rola stratejiya Kur- 
dan dest pê dike. Berevajî van we- 
latên ku bi salan e bi mezinkirina 
meseleyên wan ve mijûl in û gefên 
bê bingeh derdixin ji bo li ser des- 
hilatdariyê bimînin. Pêwîstiya Kur- 
dan bi fêlan nîne ji bo qenaetê bi 
Amerîka bikin. Kurd bi xelk û des- 
hilatdariyê ve li gel Rojava hevsoz 
in, hestên dijminane beramberî ol, 
netew û gelên din nîne. Ev yek jî di- 
kare wekî amêrekê bê firotina Ame- 
rîka. Di demek ku xelkê welatên 
navçeyê bi sikûler, Îslamî û qewmî 
ve li dijî Amerîka ne, Kurd ji dil dix- 
wazin Amerîka li navçeyê bimîne û 
ti carî neçe. Ji ber eger ew biçe, we- 
latên cîran wê êrişî me bikin û wê 
me ji nav bibin! Pêwîst e li cihê em 
xwe bitirsînin, qenaet bi Amerîka 


bikin 

û cihê herî baş ji bo avakirina bare- 
geha leşkerî, Kurdistan e. Divê em 
Amerîka têbigihînin ku eger Kur- 
distanê neke binke, wê bi xwe zerer 
bike, nekû em. 

Piştî ll'ê îlonê û heta dahatûyek 
pir dûr jî, tirsa Amerîka ya herî 
mezin îslama radîkal e. Niha îslama 
radîkal li welatên Ereb zêde dibe û 
yekem kes Amerîka birîndar dike. Li 
vê derê Kurd nermtir in, gelê nav- 
çeyê yê herî aştîxwaz in û di demên 
derbazbûyî de cîranên wê ewqas êş 
gihandine wan, qet ne amade ye li 
dijî Amerîka, Îsraîl an welatekî Ro- 
java destê xwe bixe nava destê wan 
welatan. Ev jî tiştek pir bi biha ye, 
dibe ku cîhana derve nizane û em 
niha dikarin ji wan re eşkere bikin. 
Derbarê me de gelek aliyên baş hene 
û gelek karên girîng bi me tê kirin, lê 
pirsgirêk ew e heta niha me neza- 
niye cîhana derve çawa têbigihînin. 

Divê niha em awayê axaftina xwe 
biguherînin û li cihê ku behsa wê 
yekê bikin ku Amerîka dikare ji bo 
me çi bike, tekezê li ser wê yekê bikin 
ku em dikarin ji bo Amerîka çi bikin. 
Eger em balê bikişînin ser sedemên 
serkeftina wê neteweyê û welatên ji 
Amerîka re lobî dikin, ne ew e ku pe- 
reyê wan zêde ye yan jî deshilata wan 
a siyasî heye. Belkî ji ber ku dizanin 
çawa li gel Amerîka biaxivin. Psîkolo- 
jiya deshilatdarên Amerîka nas dikin 
û li ser wî bingehî nêzî hev dibin. Ji bo 
vê armancê jî hinek caran ferdek bi 
tenê dikare rolê rêxistinek mezin bi- 
leyîze û li îraqê jî mînaka herî baş 


Ehmed Çelebî ye. Vî mirovî bi serê 
xwe tenê, Amerîka kişand ser şerê 
li Iraqê. Rast e ji mêj ve Amerîka 
dixwest êrişî îraqê bike, lê deshilat- 
darên wî welatî dudil bûn û nizani- 
bûn çi bikin. Çelebî jî bi awayek jîr 
kar li ser vê dudiliya Amerîka kir, 
hinek gotin dikir ku George Bush, 
Tony Blair û CIA dixwestin guhê 
xwe bidinê. Amerîka li pey bihane- 
yekê digeriya ku bêje, li iraqê çekên 
atomî hene. Çelebî ji vî alî û wî alî 
çend kes anî û got; ev efserên îstix- 
bareta iraqê ne û reviyane, hezar 
yek belge anîn ku têkiliyên xû 
navbera Bexda û Qaîde de hene. 
Amerîka ji wê yekê piştrast nebû ku 
gelê iraqê wê çawa temaşeyî artê- 
şek dagirker bike, lê bersiva wê 
yekê jî li gel Çelebî hebû. Çelebî 
Amerîka piştrast kir ku wê gelê 
iraqê bi qevdê gulan pêşwaziya leş- 
kerên Amerîka bike. Dibe ku bawe- 
riya Çelebî bi xwe jî bi gotinên wî 
neyê, lê ya girîng ew e ku bi başî 
mejiyê deshilatdarên Amerîka 
xwendibû û heya rejîma Saddam pê 
neda hilweşandin, dest jê berneda. 

Em jî dikarin niha bi awayek baş 
pêgeya erdnîgariya xwe ji bo bi 
destxistina daxwazên xwe bikarbî- 
nin. Pêwîst e nûner û serokên Kur- 
distanê xal bi xal ji bo Amerîka 
eşkere bikin ku, ji ber çi em dikarin 
bibin alîkarê ewlehiyê yê herî baş. 
Pêwîst e em bi awayek jîr, bi şîrove- 
kirina bûyeran û bi xwendina da- 
hatû biselmênin ku, Kurdistanek 
serbixwe dikare wê garantiyê bide 
ku Amerîka li wan digere. Pêwîst e 
ji niha û şûn de bi hûrî profîla hemû 
siyasetmedarên Amerîka lêkolîn 
bikin; dudilî, xewn û rojeva wan bi- 
bînin û ji wan têbigihin ku welatek 
serbixwe bi navê Kurdistan li Rojhi- 
lata Navîn tekane garantiya pêşe- 
rojê ye. 


Hekîm Kakeweys 


Wisa wê Kerkûk vegere hembêza Kurdistanê?! 


1 


D i hejmara 149'an a Ko- 
vara Livînê de belgena- 
meyek ber çavê min ket 
ku tê de berpirsekî bi- 
lind ê Kurd li parêzgehê, ji bo niş- 
tecihbûna Ereban li Kerkûkê 
îmzeya xwe avêtiye ser kaxezê. 
Kurd di vê mijarê de gelek kesên 
wan hene ku bi van belayên ku tên 
serê Kurdan, dijîn; lê qet nebûye 
ku kesek bibe sedemê Erebkirina 
Kerkûkê û wiha bê hesabkirin ku 
dixwaze şûnşopên Erebkirinê ji 
holê rake. 

Ji vê xerabtir jî ew e ku piştî eş- 
kerebûna vê Erebkirinê jî ev ber- 
pirs hê berpirs e û ne kursiyê wî 
hejiya û ne jî ti Kurdekî nerazîbûn 
pêşan da, tevî ku behs herdem 
behsa madeya 140 û vegerandina 
navçeyên dagîrkirî yên Herêma 
Kurdistanê ye, ew jî diyar e piştî 
asayîkirina rewşa Kerkûkê! 

Asayîkirin bi wê yekê tê kirin: 
An hejmareke zêdetir a Ereban 
bên Kerkûkê yan Erebên proseya 
Erebkirinê ji Kerkûkê bên derxis- 


tin û vegerin navçeyên xwe? Gelo 
aliyê veşartî yê madeya 140 ne ew 
be ku hejmara Ereban li Kerkûkê 
bê zêdekirin loma 20 milyon Dînar 
dan wan li himber 10 milyonên 
Kurdan ku yê yekem xaniyên nû li 
Kerkûkê bi wan bikire û yê dûyem 
(Kurd) buhayê wê yekê pê re nebe 
ku xaniyekî li Kerkûkê bi wan ava 
bike! 

Di serdemê Baasê de Kerkûk 
dihat Erebkirin, lê herî kêm Kur- 
dan xaniyên xwe difirotin Ereban, 
lê niha bi saya serê berpirsên Kurd 
ên ku bi îmzeya xwe Ereban li Ker- 
kûkê diçînin û proseya Erebkirinê 
xurtir dikin, Kurd bi kom xaniyên 
xwe difioşin Ereban. Mesele ne 
tenê xemsarî yan xayîntiya wan 
kesan e ku zevî û xaniyên xwe difi- 
roşin Ereban, lê sedemê sereke ew 
e ku Kurd li navçeyên dagîrkirî 
hest bi hebûna ti pişt û sitarge- 
hekê nakin. Di serdemê Baasê de, 
pişta Kurdan bi vîna Pêşmergeyan 
xurt bû, lê niha Pêşmerge jî kirine 
belaşxwer û xemnexwar. Pêşmer- 


W< dest ji Kerkûkê 
berdaye û diyarî Ere- 
ban dikin! Heyf ji wê 
lehiya xwînê re ku ji 
bo Kerkûkê hat rijan- 
din! 


geyên ku morala xelkê bilind diki- 
rin niha -eger mabin- bûne çavka- 
niya gendelî û xaniyên bilind û 
otombîlên model û pereyên zêde û 
li şûna şerkirinê bi Erebçiyan re, 
niha ketine bereya xerabî û gen- 
delî û xayîntiya Kurdan û zerer- 
mendên rasterast jî dîsa Kurd bi 
xwe ne. 

Eger bi tesaduf jî îmzeya min 
bibe sedemê niştecihbûna Erebekî 
tenê li Kerkûkê, ez ê wek xayînekî 
şermende xwe daleqînim da ku 
nebim şahidê şermezariya ku tê 
ser nifşên me. Gelo ew berpirsên 


ku sedemê Erebkirin û ji dest da- 
yîna Kerkûkê ne, nêta wan heye ku 
ala Kurdistanê li termên wan bê 
pêçandin?!! Erê heta kengî xelkê 
Kerkûkê van Erebçiyên Kurd wek 
berpirsên xwe yên siyasî dibînin û 
deng didin wan û cudahî di nav- 
bera Elî Kîmyayî û wan de çi ye? 
Herdu jî sedemê Erebkirina Ker- 
kûkê û koçberbûna Kerkûkiyan 
in?! Kurdan li himberê Elî Kîmyayî 
şoreş dikirin, lê niha li himberê 
Erebçiyên Kurd wê çi bikin?! 

Belgenameya ku hatiye weşan- 
din her aliyekî siyasî ku ev berpirs 
li Kerkûkê danîne, şermezar dike. 
îro yan sibe wê Kurd hişyar bibin 
û bi baweriya min berî ku êrîş 
bikin ser Erebçiyan, wê êrîş bikin 
ser sedemên Erebkirinê ku bingeh 
û navendên wan partiyan e ku mi- 
xabin bûne kozikên plana wenda- 
kirina qumarê ya 140 û ji dest 
dana Kerkûkê û ji navbirina ciwa- 
nên dijberên vê polîtîkaya şoven, 
ev berdewamkirina polîtîka Baasê 
ye. 


Niha cadeya Kurdî tevlihev bûye, 
lê berpirsên Kurd li şûna ku xelkê 
aram bikin, benzîna Erebkirina 
Kerkûkê jî pê de dikin. Bêdeng- 
bûna li ser dokumentên ku Erebki- 
rina Kerkûkê îspat dikin, rijandina 
benzînê li ser agir e û dadgehki- 
rina berpirsan tenê dikare vî agirî 
aram bike. Gelo siyasetvanên Kurd 
ji wê yekê derketine ku mineta 
wan bi raya kolanê û helwesta 
xelkê Kurdistanê hebe, yan bende- 
war in ji aliyê şovenistan bên xilas- 
kirin?! 

Pêwîst nake rayedarên Kurd de- 
rewan li xelkê navçeyên dagîrkirî 
bikin û navên wan bikin "navçeyên 
cihê nakokiyê" û pêwîst nake jî bi 
şermînî behsa Kerkûkê bikin, ji 
ber dijwar e Kerkûk bi polîtîka 
Erebkirinê vegere ser Kurdistanê. 

Hûn çi dikin bikin lê tenê dere- 
wan nekin. We dest ji Kerkûkê ber- 
daye û dikin mêranî ji xwe re û 
Kerkûkê diyarî Ereban dikin. Heyf 
ji wê lehiya xwînê re ku ji bo Ker- 
kûkê hat rijandin! 

Dr. Mihemed Demir* 


Ç av jî wek gelek organên mi- 
rovan rolek girîng dilîze, 
nerwiha pir nexweşî jî li vê or- 
ganê derdikevin. Ji bo wê jî divê 
mirov pir bi awayekî baldar li 
çavan miqate be. Ew kesên ku 
rojê 4-6 seatan li ser komputerê 
kar dikin, gelek nerihetî, piranî 
ji bo çavên wan, xwe didin nî- 
şandan, weke: Sorbûna çav, 
xwerihandina çav, hîsa westan- 
dinê, wek ku derzî di çav de bê 
rakirin, bi taybetî ev nerihetî bi 
wan kesên ku nexweşiya miyop 
(dîtina nebaş ya dûrîtiyê) û as- 
tigmatizim (xeletî di şikandina 
tirêjan di sêva çavan de) bi wan 
re heye, xwe dide der. 

Ew kesên ku pir li ber kom- 
puter rûdinin, pêwîst e li çi 
miqate bin? 

Dr. Mihemed Demir: Zêde 
rûniştina li pêş komputer dibe 
sedema wê yekê ku bi demê re 
zirar bighijê wan kesan, mînaka 
herî balkêş jî ew e ku êşa pişt, 
qermandina dest, êşa ser û êşa 
sitû derdikeve pêşberî wan. 
Komputer her çiqas aletek pir 
pêşketî be jî, lê ji bo tendirustiya 
mirovan cihê metirsiyek mezin 
e. Ji ber ku ew mirov ne di wê 
ferqê de ne ku bi saetan bêlivan- 
lin li ber komputer, bê hereket 
dimînin. Ji ber wê ye jî ku dema 
mirov komputer bikar bîne, 
divê herî pir li tendirustiyê bê 
miqatekirin. Minak ew mirov 
gelek caran wisa dibe ku xwa- 


Zererên zêde rûniştina 
li pêş computerê 


rinê ji bîr dikin. Dibe ku kompu- 
tera cîhanê ya herî baş û bi ka- 
lîte be jî, lê ji ber ihmalkirina 
tendirustiya xwe û pêkneanîna 
hinek hişyariyan hûn dikarin 
gelek nexweşiyan bistînin. 

Mirov çawa dikare xwe ji 
wan xeteran bipareze? 

• Kursiyê kar divê li gor pişta 
mirov bê eyarkirin û bilind be. 

• Ji bo piştê piştgirî hebe, nerm 
û bimînder be. Rûniştina li ser 
kursiyekî hişk û bê eyar dibe se- 
dema êşa piştê. 

• Pêwîstî bi maseya komputerê 
heye. 

• Monîtora komputerê divê ku 
ji çavê we hinek nizimtir be û li 
hemberî we be. 


• Dema ku klaviye bê bikara- 
nîn, divê mirov xwe rast bike. 

• Divê ku komputer 50-70 sen- 
tîmetre ji çav dûr be. 

• Dema hûn li ber komputer 
bin, rast bisekinin û pir hişk pê li 
tuşan nekin 

• Mişkê xwe bi awayekî pir 
nerm bigrin dest. 

• Pir dîrêj karnekin, gelek 
caran bêhnvedanê bidin. 

• Ji cîhê xwe rabin û hinekî he- 
raket bikin, herwiha serê xwe jî 
herî kêm 5 cara bi awayekî hêdî 
b pêş û paş heraket bikin 

• Li cîhê hûn runiştîne nefes 
bigrin û bistînin, him bêhna we 
fereh dike û him jî masûlkeyê 
(bazûj we nerm dike. 

Amadekirin: Zelal Çelîk 

*Dr. Mihemed Demir pijîşkê 
çavan e û ji Bakurê Kurdistanê 
ye. Niha li bajarê Batmanê dijî. 


Bilind- 

bûna 

ekranê 


Xaçepirs 


Çeperast: 1- Zikmakî, 
ji dê û bav derbasbûyî - 
Balon, tiştên nepixî - Pirç, 
tayê por. 2- Êş, jan - Zara- 
vayek Kurdî - Fêkîyek 
(berepaş). 3 - Hêsir, gilo- 
lîk - Pirsgirêk, problem - 
Alîkarê muxtar, serbest. 
4- Welat, mesken, war - 
Çitê teng û girtî, venabe - 
Êşkence, lêdan. 5- Ni- 
mûne, şikil - Demoqrat 
Partî. 6- Rojek - Mar- 
kayek cil û parfûman. 7- 


Navekî zilaman - Hacet, 
tişt û mişt. 8- Pesindan û 
navtêdana xwe bi xwe 
(berepaş) - Yan, yan jî - 
Damar, reh, kok. 9- Dîn- 
dar, dînparêz. 10- Ne bejî, 
ne kûvî, xwedîkirî (bere- 
paş) - Cûreyek "yoga" ya 
Japonî. 

Serejêr: 1- Gilgil, 
Stenbolî, bi xavî û kelandî 
tê xwarin - Bi rê de ye, wê 
bê (berepaş). 2- Xwedayê 


evînê yê Grekîyan - Pê cil 
û berg tên dirûtin (bere- 
paş). 3- Lîztikek teknolo- 
jîk a zarok û mezinan. 4- 
Bi ciyekî ve girêdayî, 
abone, bejn ûbal - Jin 
didin serê xwe (berepaş). 
5- Meriv, beşer. 6- Dengê 
girî, bi taybet zarok piştî 
girî dikin - Namûs, heya - 
Mamo, amo. 7- Ne tûj, na- 
birre - Bi zimanên 
Ewrûpî "salname". 8- 
Nîjad, reng - Nîşana mil- 

Vîtamîn E temen 
du salan direj dike 


Di 


encama lêkolînek nû ya ku 
r li ser 2284 mêran li Fînlandi- 
yayê hatiye kirin, derket holê ku 
ew kesên rojane xwarinên bi vî- 
tamîn E dewlemend dixwin, te- 
menê wan dirêjtir dibe. 

Li gor encamê lêkolînê, temênê 
wan mêrên ku xwarinên dewle- 
mend bi vîtamîna E dixwin, li 
hember kesên ku wan xwarinan 
naxwin, du salan dirêjtir dibe. 

Herwiha di encama lêkolînê de 
derdikeve holê, ji ber xwarinên 
ku vîtamîna E di nav de heye, rê- 
jeya mirinê di nav kesên temenê 



Vîtamîn E di gûzan, 
gulberrojan de heye 


wan navbera 65-70 salî de, ji sedî 
24 kêm bûye. 



Hefta pêş me çalakiyên Kurdan 


Nasandina Fei |a incî 


Komela Bonê Kulturê Vartoyî (Varto Kulturevi Dernegi -Rus- 
selsheim) Roja yekşemê 20'ê Sibata 2011'an, demjimêr 15:00 ci- 
vîna nasandina Ferhenga Kirmanckî-Kurmancî li 
Russelsheim/Frankfurt organîze dike. Dem û cîhê civînê li jêr e:, 

Dem û Cayê Kombîyene| Dem û cihê civînê: 

20'î Sibata 2011'an yewşeme/ Yekşem; 15:30 
Freizeithaus Dicker Busch 
Hessenring 76, 65428 Russelsheim 


let û welat - Gû kir, bi xwe 
de kir. 9- Stranek klasîk 
(berepaş). 10- Cephe, 
hevkarî - Kesê ji pîvazê 
pir hez dike, pîvazxur. 11- 
Seneet, huner, kar. 12- 
Kesê yekem. 13- Karakter, 
tebîet. 14- Hesinên trênê, 
rêya trênê. 15- Xwarina 
ber eraqê, pêşxwarin. 16- 
Tiştên di civatê de qede- 
xekirî, sergirtî û veşartî 
(berepaş). 


Li Mîlano pêşangeha weneyên Kurdistanê 

Di 17'ê Sibata 2011'an de li bajarê îtalya Mîlano pêşengeha wê- 
neyan a bi navê "Piştî Nîvro ya Ge- 
rokekî" ya wênekarê Kurd Mehmûd 
Celayir di Galeriya Spaziostudio de 
pêk tê û wê heta ll'ê Adara 
2011'an vekirî bimîne. 

Babeta wêneyên Mehmud Cela- 
yir piranî li ser dîrok û mîtolojiya 
Kurdistanê, axa Kurdistanê û jiyana 
gelê Kurd e. 



MAHMUI GEIAYlii 


Navnîşana Pêşangehê: 
SPAZIOSTUDIO 
Via Palermo 8 
Mîlano 


bpresmiilid'uflfaiine 


m irifflnoinrniri 


Peyamên xwe ji Rûdawê re bişîn 


Xwendevanên hêja, 

êdî hûn dikarin peyam û îlanên xwe ji me re bişînin, ew ê belaş 
li vir werin weşandin. Hûn dikarin peyamên sersaxiyê, pîrozbahi- 
yan, agahiyên derbarê hemû cûreyên çalakiyan bi rêya e-mail a me 
(info@rudaw.eu) ji me re bişînin. Bi şertê ku nivîsên we ji 100 
peyvan ne dirêjtir bin, em ê wan li vir biweşînin. 


s* - Rastkirin 



Di hejmara borî ya 
Rûdawê de (82), di rû- 
pela Nerîn de, nivîsek 
konsûlê Brîtanyayê li 
Hewlêrê Chris Bowers 
hat weşandin. Ji ber kê- 

masiyek teknîkî wêneyê ku hatiye weşandin ne yê Chris Bowers 
ê konsûlê Brîtanyayê li Hewlêrê bû. Wêneyê rast ê konsûlê Brî- 
tanyayê li Hewlêrê Chris Bowers, wêneyê li jor e. Em daxwaza lê- 
borînê ji rêzdar Chris Bowers û xwendevanên xwe dikin. 

Zarok & Malbat 


Rûdaw I Hejmar 83 



Têbînî: Tîpa (C) di destpêk û nîvê peyvên 
kurdî yên bi tîpên erebî de wiha (->) û li 
dawiya peyvan jî wiha (^) tê nivîsandin. 

Ji bîr neke: Tîpên erebî ji aliyê rast berbi 
çep tên nivîsandin. 


Babo, babo tu 
dizanî seeta te 
çend perçe ye?! 


'TIe ez zanim, ha 
ev e min ji te re 
hejmartiye: 


Min çêneki- 
riye, ma ez çi 
ibizanim? 


Tiştên 

pêwîst: 

Tasekî 

pilastîk, 

çengek 

fasûliye, hinek 
pembû û av 


Ji bo ku fasû- 
liyên me hişk 
nebin û jiyana 
xwe bidomînin, 
pêdiviya fasû- 
lyên me jî weke 
mirovan hertim 
bi avdanê heye. 


Amedekirina rûpela zarokan: Sevda Şafîk 


N ave min bum, dema (Sjgjö 

Zagros e, carekê ez 
Zagros çûme Kur- ' 

çiyayekî distanê. Min li Kur- t 

Kurdistanê ye jî. Ez bi distanê pêşmerge dixwazim bibim "Po- 
xwe ji Kurdistanê me, dîtin, min ew ji bîr lizei Chef", yanî şefê 

lê ez li Almanyayê ji nekirine. Ez niha li polîsan. Ez ji fûtbolê 

dayîk bûme. Bavê min bajarê Kolnê diçim jî hez dikim, niha di 

ji Başûrê Kurdistanê dibistanê, polê yekê. tîma zarokan a SUS 

ye û dayîka min jî ji Dema ez mezin bûm, Nippes de dilizim. 

Bakurê Kurdistanê ez dixwazim bibim Ez herweha ji wêne- 

ye. Ez hêj salek û nîv gelek tişt, lê di serî de kêşiyê jî hezdikim. 




Em ê çawa fasûliyên xwe biçînin? 

Em ê pembû 
xweşik li 

dora tasa B, mÊÊÊÊÊÊSÊÊ^ 

pilastîk bicîh 

bikin. Paşê HjBt^£ ^l 

em ê fasû- 

liyên xwe li * wtl 

ser pembû ftin l#| 

deynin û 
serê fasû- 
liyan cardin 

bi qatek tenik pembû bigirin. Paşê em ê 
hinek avê berdin ser pembû û fasûliyên 
xwe. Divê ti car pembû zûha nebe. Ji bo ku 
zûha nebe, her çend roj carekê divê em 
pembûyê xwe av bikin. Paşî çend rojan em 
ê bibînin ku fasûliyên me rehên xwe di 
nava davên pembû de derxistine. 


14 navên kurdî di nav van herfan de veşartî ne. Tu wan dibîne? 1 

